text:
Härnösand ItoshyeLyssna
Intambwe ziganisha k ‘iterambere rirambye ry’umujyi ntangarugero kandi ubereye abaturage bose. Gahunda yo mu gihe cy’imyaka 2014-2018 y ‘Ishyaka Riharanira Ibidukikije muri Harnosand
IBIHE
Imihindagurikire y’ibihe ni ikibazo kiremereye Isi muri iki gihe. Niyo mpamvu tugomba gufata ingamba zihutirwa mu rwego rw’akarere ,ibuhugu n’Isi yose kugirango dukingire abantu bo mu gihe cyizaza. Tugomba guteza imbere ikoranabuhanga rigezweho, imigenzo myiza no guteza imbere imikorere isobanutse mukurengera ibidukikije . Turifuza ko Umujyi wa Harnosand waba intangarugero mu guhangana n’ingaruka z’ihindagurika ry’ibihe muri ubu buryo:
- Kwihutira kubaka urukuta ku nkengero z’iburasirazuba hagati ya Harnosand na Sundsvall.
- Gushyiraho uburyo buhendutse bwo gutwara abantu urubyiruko rukaba rwagendera ku buntu.
- Kubaka imihanda y’amagare n’inzira z’abanyamaguru .
- Gukora gahunda irambye yo gutwara abagenzi no gushyiraho Ikigega cyerekeye gucunga ibihe mu mujyi wa Härnösand.
- Guteza imbere ikoreshwa ry’umwuka ukomoka ku bisigazwa by’ibiryo n’imyanda itunganywa.
- Guteza imbere ubusitani bw’ibihingwa n’ubuhinzi mu mahema .
- Guteza imbere igenamigambi rihamye mu mujyi no mu cyaro .
ISHULI
Umwimerere wa Härnösand nk’ikicaro cy’uburezi ugomba kwongera kubyutswa nogutezw’ imbere. Ishuri rigomba gushyirwa kuri gahunda. Abanyeshuri bagomba kugira umwanya uhagije wo guhura n’abarimu. Abarimu bagomba kwitabwaho kurushaho kimwe no kwihutisha akazi.
Twifuza guteza imbere uburezi mu umujyi wa Härnösand ku buryo bukurikira:
- Kubaka Ishami rishya rya Harnosand no kwagura ikigo cy’imyuga itandukanye.
- Kongerera umushahara abarimu no kugabanya inyandiko zikoreshwa zitwara umwanya munini.
- Kugira umubare muto w’abanyeshuri mu mashuri y’ikiburamwaka.
- Gusuzuma icyifuzo cyo kugira abarimu bafite ubumenyi butandukanye mu ishuri rimwe.
- Amashuri yose agomba kugira gahunda zo kurengera ibidukikije noguteza imbere uburinganire
- Kugenzura ko ishuri rikoresha indyo ziboneye zitahumanyijwe n’imiti n’amafumbire mvaruganda.
- Gutanga amasomo yerekeye umuco n’umuziki ku buntu.
IMIRIMO ITEZA IMBERE IBIDUKIKIJE
Ishoramari mu bikorwa bigamije kugira abaturage batekereza kandi bagakora ibikorwa birambye bigomba kwitabwaho. Ubwo buryo bushya bwaba isoko y’imirimo myinshi mu bigo bishora imari n’ibya Leta.Ubufatanye hagati y’abashoramari n’inzego za Leta burakenewe.
Twifuza kugeza Harnosand ku rwego rw’umujyi n’ikicaro ntangarugero mubikorwa birambye byokwihangira imirimo mu buryo bukurikira:
- Gutegura ingamba z’iterambere rirambye ryita ku nyungu z’abaturage kandi riboneza ibidukikije
- Kwita ku bidukikije n’inyungu z’abaturage mu gihe hagurwa ibikoresho bikenewe .
- Guteza imbere servisi nziza zagenzuwe n’abahanga n’izitangwa hakoreshejwe Ikoranabuhanga ry’Iyakure.
- Guteza imbere amakoperative na gahunda zo kwihangira imirimo .
- Gushora imari mu bikorwa remezo n’ibyo guteza imbere ikoranabuhanga mu gukoresha ingufu zikomoka ku mirasire y’izuba n’umwuka ukomoka ku myanda.
- Kwihutira guteza imbere ubukerarugendo burambye no kuteza imbere umuco woguhanga mu bakozi.
- Kugabanya ubushomeri mu rubyiruko kugeza ½ no guteza imbere uburezi n’ibipimo biboneye byerekeye abadafite imirimo.
- Gukangurira abantu guhanga uburyo bushya bw’imiyoborere muri Härnösand.
GUTURA AHANTU HABONEYE
Ni byiza gutura mu mujyi wa Harnosand kubera ko wegereye amazi ,hagakorerwa ibikorwa byo guteza imbere umuco hakaba n’amashyirahamwe menshi.
Harnosand ni ahantu hatangaje habereye guturwa kubera imiterere nyaburanga yaho nibikorwa by’umuco hamwe namashyirahamwe menshi. Ubushobozi bw’Umujyi wa Härnösand bushingiye kumahirwe yimikoranire mubaturage n’ ubufatanye bituma abahatuye bumva bafite umutekano uhagije
Turifuza guteza imbere umujyi wa Harnosand ku buryo urubyiruko n’abantu bakuze bahishimira muburyo bukurikira:
- Kuhagira umujyi mwiza urimo ikigo ntangarugero mu guteza imbere umuco.
- Icyo kigo kizakikizwa n’amazi n’inkengero zo gutemberaho, hatezwe imbere imikino inyuranye n’ibikorwa by’ubucuruzi.
- Guteza imbere ahantu nyaburanga n’imyanya y’ubuhumekero harimo guteza imbere ibigo byita ku buzima bya Vårdkasen na Smitingen
- Guteza imbere ubusitani mu mashuri, guhanga amapariki n’ imyanya yakorerwamo ibikorwa bihangiwe aho n’iby’ubugeni .
- Guteza imbere umutekano n’ibikorwa by’uburinganire n’ubwuzuzanye mu myanya ihurirwamo n’abantu benshi.
- Guteza imbere imiturire irambye.
GUSHYIGIKIRANA
Harnosand yaramamaye ku isi yose. Buri muntu wese uhatuye afite umwimerere kandi agomba guhabwa amahirwe yo kugira ubuzima bwiza
Buri wese akwiye kugira ayo mahirwe hatitawe ku gitsina , aho akomoka cyangwa uwobabana.
Ubufatanye ni ngombwa hagati y’abatuye uwo mujyi bose. Umuryango ushinga imizi iyo abawugize bafite umutekano bakanatabarwa mu gihe bafite ibibazo, bashaje, cyangwa se bategetswe kuvaho bari batuye.
Kugirango bigerweho hazakorwa ibi bikurikira muri Harnosand:
- Kudahezwa mu bikorwa by’igenamigambi ry’umujyi
- Guteganya ikigo cyabugenewe cyo kwakira abana b’impunzi bibana batari kumwe n’ababyeyi.
- Kubaka icyigo cyita ku ihahamuka muri harnosand.
- Kwita ku miryango ku buryo bunoze
- Gufasha abacyira impunzi mu mujyi gufata abantu neza bikaza imbere y’inyungu bwite.
- Gufasha Ikigo cyacyira abagore no gushyiraho umurongo wa telefoni wakira ibibazo by’abagabo
- Kurwanya ivangura no guteza imbere ubumenyangiro mu bantu b’imico itandukanye uburinganire n’ubwuzuzanye n’imvugo z’amarenga ku batumva n’abapfuye amatwi muri LGBT
Ishyaka Riharanira Ibidukikije rifite uruhare rukomeye muri porogaramu zo guteza imbere Isi iboneye buri wese hatabangamiye amahirwe y’abazadukomokaho mu gihe kizaza.
Ibitekerezo shingiro byacu ni bitatu:
✮ Kwita ku nyamanswa n’umutungo kamere
✮ Guteganyiriza ibisekuruza byo mu gihe kizaza
✮ Kwifatanya n’abatuye Isi yose
Ishyaka Riharanira Ibidukikije muri Harnosand rifite ubwiganze mu micungire y’umujyi kuva mu mwaka wa 2010. Twagize ibikorwa ntangarugero mu guteza imbere abaturage b’ako karere ku buryo burambye
Ishyaka Riharanira Ibidukikije rishyigikira ubuyobozi butanga amahirwe yo kwiga kureba kure no guteza imbere abayoborwa.Turifuza ko abakozi bagira uruhare rugaragara aho bakora bityo ntibahezwe muri gahunda zemeza ibyiciro by’ amasaha y’akazi kugirango ntabangamire ibindi bikorwa byabo. Umujyi ugomba kurwanya ubusumbane mu mishahara ku bantu bakora akazi kamwe ukananoza politiki y’ubuhahirane bwiza bwita ku nyungu z’abagura n’abagurisha
Ishyaka Riharanira Ibidukikije rizateza imbere Demokaras,ubwumvikane n’imishyikirano mu baturage, kwita ku iterambere rirambye, Ikoranabuhanga ryita ku bidukikije no Guteza imbere Umujyi wa Harnosand ubereye gukorerwamo inama ku rwego rw’’akarere na mpuzamahanga .
Turasaba inkunga ihoraho kugirango Abayobozi b’ Umujyi wa Harnosand bongererwe indi manda
Dela och diskutera sidan med dina vänner
Starta ett politiskt samtal, vår demokrati mår bra av det!
Kopiera länk:


c: text/html

text:
Kagame arongeye akoze hasi : akomeje kwica abaturage b’inzirakarengane !
Nguwo Musabyimana Augustin wiciwe kuri CID aho yari amaze iminsi ibiri gusa afungiwe. Yishwe urwagashinyagur ku cyumweru, kuwa mbere batuma ku muryango we ngo uze gutora umurambo, ngo nyakwigendera yimanatse !
Kagame agiye kumara abaturage abica !
Nta munsi w’ubusa FPR imena amaraso y’abaturage buri munsi . Wagira ngo hari umupfumu wabaraguriye ko batagomba kurara batamennye amaraso y’abanyarwanda. Wagira ngo niryo funguro ryabo rya mu gitondo saa sita na nimugoroba! Mu by’ukuri Inkotanyi ni abantu ? Nabo bafite amaraso atukura nk’ayacu ? Mu gituza cyabo haba umutima(-nama) cyangwa ni IBUYE riteretsemo ?
Kagame n’Agatsiko ke k’abagizibanabi bazakomeza kwica abaturage babahora ubusa kugeza ryari ? Undi mugabo umwe wishwe bisobanuye izindi mfubyi zigiye mu kangaratete, undi umupfakazi ugiye kubura epfo na ruguru, ababyeyi baririra umwana wabo , abavandimwe bagiye mu cyunamo……Igihugu kiyobowe na Kagame ni igihugu cy’agahinda n’imiborogo birebire ! Gusa uwo bitarageraho agira ngo ntibiriho ariko amaherezo bizashyira bimugereho.
Banyarwandakazi, banyarwanda muzakanguka ryari ? Dukwiye guhaguruka tugafata Kagamé amaboko , byashoboka tukayazirika , naho ubundi aratumaraho abantu !
Baturage nimudahagurukira kwirwanaho, muzashira uruhongohongo !
Umuhanuzi.

robotstxt: allowed

filter: keep


text:
MR JOSEPH PART 2
ushobora gusoma PART 1 niba utarayisoma
https://dusabane.wordpress.com/2017/01/28/mr-joseph-part-1/
Aho twagarukiye ubushize!
.
Bavandimwe agahinda karanyishe ndira amarira menshi cyane, gusa mbonye ko ntakundi ndasohoka, nkigera mu muryango nsohoka mba nkubitanye na papa aje arimo kwinjira munzu…….
.
Part 2
.
Mpita nijijisha munyuraho ndeba hasi, gusa nawe mbona ashatse kugira icyo avuga ariko arakomeza yinjira munzu nanjye ndasohoka njya mugikari nicara kugatebe kari gahari ndarira kuko numvaga kwihangana byananiye, natekereza uburyo ngiye kuva mwishuri nkananirwa kwihangana ndetse nkibaza impamvu mama atamfata kimwe nkabandi bana bikanyobera, nageragezaga kwihangana ariko nakwibuka kimwe amarira agahita ashokera rimwe ndetse bigeraho n’imyenda yanjye iza gutoha!
.
.
.
Nakomeje kurira, hashize ahanya numva imbere yanjye hari umuntu urimo kuza , neguye umutwe umutwe mbona ni claude ntangira kwihanagura nijijisha ngira ngo atambaza icyo mbaye, kuko nangaga yambwira ko ntari umwana waho, gusa uko yakomeje kuza angana, nagiye kubona mbona arikanze asubira inyuma nyoberwa ikibaye, ndebye inyuma yanjye mbona ni papa urimo kuza aho nari nicaye, numva ubwoba buranyishe ntagira kwihanagura hose ngira ngo mujijishe!
Narijijishije biranga ahubwo mbona papa nawe azanye agatebe agatera hafi yanjye ahita ambaza ati: niko se joseph we! Najye nti: karame papa! Nawe ati: ntasoni, uratinyuka ugaterana na nyoko amagambo bigeze hariya!? Njye:yeeeeh! uravugibiki papa!? Papa: nonese ntago nsanze umaze gutongana na mama wawe hariya muri salon,kugeza aho nyoko azana amarira mumaso! Ntasoni!
.
.
.
Njye:yeeeh! Ariko se papa, ubwo nturimo kumbeshyera koko!? Papa: yeeeh! Njye nkubeshyera se, simbibwiwe na nyoko nyirubwite!? Njye: ashwi da! Njye ndarengana, nuko naringiye kumu…….. ntarakomeza papa ahita ambaza ati: nonese ubwo twahuriraga mumuryango, ukijijisha wagize ngo sinakubonye,ahubwo se ubundi urimo kurira iki!?
Njye:nyine njye naringiye kumubaza amafaranga yo kugura ibikoresho kuko amashuri yegereje, gusa nabonye atabyakiye neza ndetse yahise ambwira ko ngomba kuva mwishuri ngasigara nkora imirimo hano murugo! Papa: eeeeh! Nonese urumva ataribyo nyine, erega ugomba kuba umuntu w’umugabo wa mwana we.. njye: papa, nawe nuko uvuze!? Nawe ati: yego nyine, nonese mwana wanjye, ko mbona kwiga Atari impano yawe, urumva twapfusha amafaranga ubusa tukwishyurira kandi ntamusaruro utugaragariza!?
.
.
.
Twakomeje kuganira njye na papa ariko nkabona nawe ntampuhwe amfitiye nubwo yageragezaga kumpumuriza,gusa aho kugira ngo andeme agatima yanyongereraga agahinda nkumva ikiniga amarira agahita ashokera rimwe. Nabonye ko ntakundi byamera mpita mpaguruka nsiga papa aho nigira mukazu naryamagamo ndaryama ndasinzira.
Narasinziye mera nkuwapfuye, gusa naje gukanguka ijoro ryaguye, ngiye kumva numva hanze mama arimo gutonganya ba claude agira ati:niko se! mwe ko murimo gukora mwenyine,cya joseph cyagiye hehe!? Claude:hhum! Ariko se mabuja, ubu koko aka niko kazi katunanira turi babiri!? Mama: ziba se nyine! Ibyo se bivuze ko mugomba gukora mwenyine!? Gasore: nonese ko joseph yarwaye umutwe,urumva yari kuza gukora kandi atameze neza, uretse ko nubundi aka Atari akazi gakeneye abantu batatu!
.
.
.
Mama: umva mbese! Ndavuze ngo nundi munsi ntimukongere kunshogoranya,ndavuze ngo mubone arimo kubafasha, ndagiye ngaruke ntawe murambona! Claude: mabuja, sukugushogoranya,gusa nawe urebye,aka si akazi ko gusiganira! Mama: nsubiremo kangahe!?
.
.
.
Gasore: have clau! Have rwose reka dukore ibyo mabuja atubwiye,ahubwo genda umubyutse! Mama: ese burya aranaryamye, ntasoni, reka njye kumwibyukiriza! Ubwo nanjye nahise numva ko mama aje mpita nisinziriza ngira ngo ataza kumenya ko narindimo kubumva.
.
.
.
Ubwo njye nahise nizinga mukiringiti ndafurura ndetse mera koko nkurwaye ngiye kumva numva bansutseho ibase yamazi uburiri bwose buratoha, nanjye nshidukira hejuru nsanga ni mama ubikoze. Ntakindi nakoze nahise mpaguruka nambara imyenda ndasohoka njya gufasha abandi mu kazi, birumvikana mama yararimo kuntuka ibitutsi byahe n’ibyahe gusa njye sinabyitayeho kuko narimaze kumumenyera!
.
.
.
Ubwo nahise mfata amasahani ntangira koza na mama nawe asubira munzu, ngiye kumva numva claude aravuze ati: ariko se jose!! Nanjye nti: hoya rwose clau! Urabe utagiye kumbwira byabindi byawe uhora umbwira kuko sinshaka kumva ibintu nkibyo! Gasore: hhum! Arikose joseph, wagiye utuza ukumva ibyo tukubwira, ubwo urabona tukwanga!?
.
.
.
Njye: hoya ntimukanyange gusa iyo mumbwira biriya bintu njye numva ngize ubwoba n’agahinda!claude nawe ati: ariko se turinda tubikubwira, wowe haricyo utibonera koko jose! Njye bimaze kuntera ubwoba kabsa pe! Gasore: wamureka se agakomeza kwigira injiji! Ahubwo se jose! Nanjye nti: karame gaso! Gasore ati: wazegereye papa wawe ukamubaza neza ko wasanga harukundi byagenze!
.
.
.
Njye:sha mureke ibyo muze dukore,ibintu muba mumbwira njye simba mbyumva neza kabsa! Erega umwana wimfura aba arimfura niyo mpamvu! Gasore: ariko se wowe uzakomeza mubyimfura imfura uzageza hehe, washyize ubwenge kugihe ukameya ukuri koko! Njye: ibyo ndabyumva ariko…… ntarakomeza mbona claude yarize amarira arimo kumushoka mu maso mpita mufata akaboko ndamubaza nti: niko se urongeye urarize kandi umuntu wumugabo!?
.
.
.
Claude: hhhum! Sha jose! Njye rwose ntakubeshye nsigaye nkureba nkumva agahinda karanyishe kabsa, gusa mureke mbisabire akantu kamwe! Gasore ati: ntacyo kadusabe! Claude nawe ati: sha wamugani wa joseph, aho kugira ngo agahinda kazatwice, mureke ntituzongere kuganira kuribi bintu kabsa! Njye: ntiwumva se, ahubwo muze dukore vuba tujye kwikinira dame!
.
.
.
Ubwo twakoze ibyo dukora vuba vuba, ibiryo birashya gasore ajya kugaburira ba mama muri salon, birumvikana njye nari mpahejwe, njye na claude duhita tujya kwikinira dame dutangira kwiyibagiza byose. Bavandimwe ntababeshye gasore na claude nizo nshuti narimfite mubuzima kuko nibo bambaga hafi kandi byitwa ngo mfite Jacob na Yvette tuvukana.
.
.
Iminsi yakomeje kwicuma ndetse umunsi wo ba Jacob bari bujye gutangira ishyuri ryisumbuye nanjye nari ndi mubashungeye unkuntu barimo kwinjira mu modoka , gusa ngiye kubona mbona mama aje angana ahita ambwira ati:..
.
.YOOOH! JOSEPH DISI!
NTUCIKWE PART 3 …LOADING……


text:
Murekezi yabigarutseho kuri iki Cyumweru tariki 27 Ugushyingo 2016, ubwo yasozaga Itorero ry’Imbamburiramihigo rigizwe n’Abayobozi b’Amashami mu bigo bya Leta ryaberaga mu rwunge rw’Amashuri rwa Leta rwa Butare, mu muhango wabereye muri Stade Kamena mu Mujyi wa Huye.
Minisitiri w’Intebe yavuze ko Perezida Kagame yamutumye kubashimira akazi keza bakora n’ubwitange bagira mu gushyira mu bikorwa Gahunda za Leta.
Murekezi yabasabye kuba umusemburo w’igenamigambi rinoze kandi rigamije impinduka mu Cyerekezo cya 2050, kwihuta mu kazi no kunoza ibyo bakora no guharanira Ubumwe bw’Abanyarwanda.
Ati “Nyuma yo gusoza iri torero, icyo Abanyarwanda tubategerejeho ni ugushyira mu bikorwa, imihigo yose mwahize. Muzarusheho kugira uruhare mu gutegura no gushyira mu bikorwa Politiki na Gahunda bya Leta bigamije kuzana impinduka nziza”.
“Muzarangwe no kwirinda ruswa, kugira ubupfura n’ubudakemwa mu mikorere no mu myitwarire yanyu aho muri hose mu kazi. Mujye muhora muzirikana ko ari mwebwe mugize amashami akomeye ubuyobozi bwose bwa Leta y’u Rwanda bwubakiyeho.’’
Minisitiri w’Intebe Anastase Murekezi yashimangiye ko abo bayobozi b’amashami aribo “kiraro gikomeye gihuza abayobozi bakuru, abakozi, n’abaturage”, ndetse ari nabo batoranywamo abayobozi bakuru.
Ati “Ndabasaba guha ababagana bose serivisi nziza, kandi mukanabitoza abo muyobora bose… Nta Ntore irebera, nta Ntore itekinika, mwitangire umurimo aho muri hose kandi muhe abaturage serivisi bakeneye.’’
Iri torero ryatangiye kuwa kuwa 18 Ugushyingo, rigamije kubaka indangagaciro z’umuco nyarwanda mu bayobozi b’amashami no kubongerera ubumenyingiro bwo kuyobora, ku nsanganyamatsiko igira iti “Gutanga Serivisi zishingiye ku Muturage ni Intego Duhuriyeho”.
Minisitiri w’abakozi ba Leta n’Umurimo Judith Uwizeye, yavuze ko gutanga Serivisi zishingiye ku muturage bizagerwaho kubera uruhare izi ntore zizabigiramo, zirangwa no kuba nkore neza bandebereho.
Ati “Imikorere yanyu y’ubutore si iyo mugaragaza hano, izanagaragarire no mu kazi. Muzabigaragaze muba Imbangukiramihigo; musizanira kuba ku isonga; muba ba rudacogora ku rugamba ruharanira ineza y’Umunyarwanda; mube abatoza b’umurimo unoze; mube ba nkore neza bandebereho kandi mube ku isonga mu kubaka u Rwanda rushya n’iterambere rya Afurika.’’
Muri iri torero kandi hatangiwemo ibiganiro bitandukanye, harimo icyo Minisitiri w’Ingabo Gen James Kabarebe yatanze kuwa Gatanu w’iki cyumweru.
We yibukije aba bayobozi gutanga serivisi nziza, abibutsa ko "gukunda igihugu, kwitanga, gukunda umurimo, imyitwarire myiza, kwihangana... ari zo mbaraga ziruta izindi zifasha gutera imbere".
Yavuze ko hari benshi batanze ubuzima bwabo babohora igihugu kugira ngo inzego z’ubuyobozi u Rwanda rufite ubu zibe zihari, ariko hakiri byinshi bigisabwa kugira ngo kigere ku iterambere rirambye.
Guverinoma ivuga ko serivisi nziza zihutusha iterambere, aho yiyemeje ko nyuma ya gahunda ya kabiri y’imbaturabukungu izarangira mu 2018, serivisi nziza zizaba zitangwa hejuru ya 85%, mu gihe ibipimo by’uko abaturage babona imiyoborere ibabereye n’imitangire ya serivisi mu 2015 byari 71.1%.
Iri torero ryitabiriwe n’abayobozi 786 barimo abagabo 630 n’abagore 156, bafite uruhare runini mu itegurwa rya za politiki, amategeko no kubishyira mu bikorwa.


text:
Inkuru: Kuba Urumuri
Umugoroba umwe, umugabo yafashe buji(candle) nto cyane akuye ku gitereko,atangira kurira ahantu harehare cyane, buji iramubaza iti “tugiye he?” Nawe ati “Tugiye kuzamuka hejuru cyane kurusha inzu kugirango twereke ubwato inzira ibugeza ku cyambu.”
Buji iramusubiza iti”ariko nta bwato bwo mu nyanja bwabona urumuri rwanjye, ni ruke cyane”, umugabo arayisubiza ati “niba ari ruke wowe ukomeze umurike cyane uko ushoboye ibindi ubindekere”
Bageze hejuru y’ingazi ndende babona itadowa rinini,umugabo afata ya buji nto akongeza iryo tadowa. Hanyuma ibirahure byari bizengurutse iryo tadowa byohereza urumuri rwinshi cyane ku nyanja ku buryo rwayoboye abari mu nyanja bose babona inzira yo ku cyambu byoroshye.
Mu byukuri natwe turi nka buji z’Imana, umurimo wacu ni ugukomeza kumurika muri iyi si, kandi intsinzi y’umurimo wacu iri mu biganza byayo.
Buji nto cyangwa ikibatsi gito cy’umuriro byakongeza ishyamba rigashya ryose.
Urumuri rwawe ruke rushobora guhindura abandi mu buryo utamenya.
Guhera ubu nawe jya uba urumuri nk’urwayoboye ubwato ku cyambu.
Matayo5:14-16
“Muri umucyo w’isi.Umudugudu wubatswe ku mpinga y’umusozi ntubasha kwihisha.Nta bakongeza itabaza ngo baritwikirize intonga, ahubwo barishyira ku gitereko cyaryo rikamurikira abari mu nzu bose.Abe ari ko umucyo wanyu ubonekera imbere y’abantu,kugira ngo babone imirimo yanyu myiza,bahereko bahimbaze so wo mw’ijuru.


text:
Mu gihe benshi twari tumenyereye kumva abantu baje igitsina bahuye bagakunadana nyuma bakazashakana, ibi byo biratangaje aho umukobwa witwa Lorita yahisemo gushakana na nyina umubyara w’imyaka 44 bombi b’abatinganyi, ngo ni nyuma yo gusanga mu buzima bwe bwose nta wundi muntu waba waramubaye hafi nka nyina ndetse ngo no ku gingo yo mu buriri asanga nta wamuha ibyishimo biruta ibyo mama we umubyara atuma agira.
Uyu mukobwa w’imyaka 26 wo muri Afrika y’Epfo yashyingiranwe na nyina mu mujyi wa Capetown mu birori byabaye mu ibanga rikomeye kuko ibi bitemewe n’amategeko yo muri iki gihugu.
Umukobwa niwe ugomba kuba umugore naho Mama we akaba umugabo
Abajijwe impamvu yahisemo gushyingiranwa na nyina, Lolita yasubije agira ati “Mama yambaye hafi kuva navuka, Nakuze nta data ngira, Nkunda mama cyane, niwe byose kuri njye. Sinshaka kumujya kure niyo mpamvu nahisemo kubana nawe. Aracyari muto kandi azi no kunshimisha mu buriri”
Nyina w’uyu mukobwa, we yavuze ko yatunguwe cyane ubwo umukobwa we yamusabaga ko babana. Yagize ati “Umukobwa wanjye yari yiteguye kuva mu rugo akigendera igihe naba nanze gushyingiranwa nawe. Nkunda umukobwa wanjye cyane, ntacyo ntakora kugira ngo mushimishe. Ku byerekeranye no kubyara, ntiturabitekerezaho cyane buriya igihe nicyo kizabitubwira”.
mana we akanakumiro isi irarajyiye peee koko mama wawe mugashakana eeee


text:
Ubutumwa Nyagasani Yezu yahaye Byishimo ku tariki ya 24/08/2014
Nyagasani Yezu yaje ababaye cyane ari mu rumuri rwinshi cyane nuko aranyitegereza, aransuhuza ati ;
Yezu: Uraho mwana wanjye ukomeje kwihananira ibigeragezo byose uhura nabyo,
Byishimo :Uraho Papa
Yezu : Mwana wanjye umeze ute?
Byishimo : Papa meze neza gahoro nawe urabibona,ibyo ukomeje kunyereka ni byinshi kandi binteye ubwoba.
Yezu : Mwana wanjye reba uko meze uku, aka kababaro kose mfite, ni ibibi byinshi by’abanyarwanda bikomeje gukorerwa hirya no hino muri kino gihugu cyanyu cy’u Rwanda.
Mwana wanjye ongera unsuhuruze abana banjye bose bumva icyo mvuga njye n’Umubyeyi wanjye, uti nimugire amahoro , nimugire amahoro, nimugire amahoro,urukundo rwanjye rubasesekareho. Bana banjye ndababaye, ndababaye,ndababaye cyane,mbabajwe n’abana banjye benshi bakomeje kurigiswa bakomeje kwicwa urubozo, benshi imiryango yabo ntizi aho bari, bikorwa namwe bayobozi bakuru.
Nababwiye ko barumuna na barumuna bazasubiranamo, niko bimeze, igihe rero cyarageze cyo kugirango ibyuzuzwa byuzuzwe,kandi murebe ko ibyo nababwiye byose biri kugaragara, ndagirango rero uyu munsi ushishoza ashishoze arebe aho ibihe bigeze.
Mwana wanjye nawe wigira ubwoba , uku undeba ndi kuva amaraso ni mwebwe abanyarwanda mukomeje kunkomeretsa. Ntacyo nababwiye njye n’umubyeyi wanjye kitagomba gusohora,mbwirira abo bana banjye bakomeje gutsimbarara ku mbehe uti, narabahaye ntimwahaga ndetse ntimwashobora gushima, ibyo rero mukomeje gutsimbararaho ntabyo muzatunga ntabwo ari ibyanyu mubimenye, mubimenye n’abandi bari babifite. Igihe rero kirageze kugirango ibyo mukangisha mubyamburwe.
Bana banjye aho mwicaye hose ari hano mu gihugu, ari inyuma y’igihugu nimumfukame musenge, musengere u Rwanda kuko rugeze ahantu hakomeye cyane. Mu maze iminsi mubwirwa ngo igiti kinini cyirumye nta amashami gisigaranye, niko bimeze n’imizi igiye kugishiraho,kigiye guhirima.
Uyu munsi ndiyiyiziye,ndiyiziye,ndiyiziye, nje ndi umwami w’isi n’ijuru nje kubabwira uwumva yumve utarumvishe nawe ni akazi ke, mbere nababwiraga ko mugiye gukubitwa umunyafu, ahubwo ni ikibando, kandi bana banjye uwicishije inkota mugenzi we nawe niyo agiye kwicishwa,uwamennye amaraso ya mugenzi we nawe igihe kirageze ngo aye amaneke, ndabibabwiye,ndabibabwiye, ndetse mbivuganye umujinya mwinshi kuko murambabaje cyane.
Ibyavuzwe byose bigiye gusohora, ndetse byaratangiye kandi ibyinshi mwarabibonye, biri kwiherezo, ubu mwari muri mu nyongezo. Mwebwe rero muravuga ngo ndi uyu n’uyu, ndi umuntu ukomeye, ukomeye ni njyewe kuko icyo mvuze kiraba.
Mwana wanjye nawe ubu butumwa butange,ntabwoba ufite,ntacyo wibagiwe kuko nkuri iruhande. Mwana wanjye nsezerera ku bana banjye bose uti mbifurije kuzashyikirana namwe mu bihe bishya mu Rwanda rushya nagabiwe n’umwami wanyu I Nyanza. Mbahaye umugisha ku Izina ry’Imana Data na Mwana na Roho Mutagatifu. Amen.


text:
Nyuma yo kwima ingoma Musinga yavuzweho byinshi. Ibi bikaba binaturuka ku buryo yimye ingoma ahiritse Rutarindwa nyuma y’intambara yo ku Rucunnshu.
Havuzwe amagambo menshi, aho bamwe bavugaga ko Musinga yibye ingoma. Bati niba ariwe wagombaga kwima ingoma (Umwami), kuki yahawe izina rya Yuhi, ntahabwe Mibambwe, kuki Rwabugili yahaye Rutalindwa umugabekazi, niba ataramuraze ingoma ? Hari nabavugaga ko Musinga ashobora kuba yarabanzwe, bityo akaba atagomba kwima kuko nta mwami wabandwaga kubera ko kubandwa byabaga ari ibya rubanda rugufi.
Intambara yo ku Rucunshu yabaye mu gihe bimwe mu bihugu by’Afurika byari birimo kwigarurirwa n’abazungu kandi Rwabugili yari yakiriye Von Goetzen, aho nyuma yahoo abadage baje kwigarurira agace ka Congo kari kegereye u Rwanda aho baje ku kirukanamo Ababiligi.
Abazungu bazaga Ibwami ngo ntibakirwaga na Musinga kuko yari akiri muto, ahubwo bakirwaga na Kabare cyangwa Musinga bakamusimbuza uwitwa Mpamarugamba, maze abazungu bagataha bazi ko babonanye na Musinga. Musinga yatangiye kwakira abashyitsi baje ibwami afite imyaka 18, akaba ari nabwo yabonanye na Richard Kandt washinze Kigali nk’umurwa mukuru w’u Rwanda.
Abadage bari bamaze kumenyera Afurika kuko bari bazi neza ko abakoloni bagenzi babo batakiriwe neza n’abirabura. No mu Rwanda byari byarabaye kuko ku bwa Rwabugili ubwo ingabo za Bisangwa bya Rugombituli zahanganaga n’abazungu, bitwaje imbunda mu gihe zo zari zifite amacumu n’imiheto.
Kuko abadage bari bazi ubwihanduzacumu bw’Abanyarwanda baje bicishije bugufi, maze bumvikana n’ibwami ko bazagumana uburenganzira bwabo bwose, bapfa gusa kuba baremeraga kutazahemukira Kaiser (umwami w’abami w’Abadage), bivuze ko batari kuzarwana n’Abadage cyangwa ngo babagambanire. Nyuma y’uko ibwami babyemeye Abadage bahise bigarurira igihugu mu cyayenge, ariko warebera inyuma ukabona ibwami bagifite ubutegetsi ariko nyamara Abadage baramaze kwigarurira igihugu.
N’ubwo abapadiri bari bakataje mu kwigisha, Musinga ntiyakunze inyigisho zabo, kuko ntiyumvaga ukuntu Abanyarwanda bagiye kuyoboka abami babiri ; ni ukuvuga we ndetse n’iyo Mana abo bazungu bari bazanye ; bikaba binavugwa ko rimwe yapfuraguye ubwanwa bw’umupadiri wera(kuko bari bafite ubwanwa burebure cyane), aho yavugaga ko nawe ari mu baje kumusuzuguza abaturage. Nyamara ariko yaje kwemera ko ishuri hafi y’ibwami, rizajya ryigisha abana b’abatware ibindi bintu bitari iby’idini. Yaje kandi no kwegurira abapadiri umusozi wa Save, maze bahashinga sitasiyo ikomeye kugeza na n’ubu. N’ubwo ibwami bagiye bababazwa na bimwe mu byakorwaga n’Abadage(nk’amasezerano bagiranye n’Abongereza agatuma u Rwanda rubura bimwe mu bice byarwo byari hirya y’Ibirunga), Musinga yabanye neza nabo, ku buryo no mu gihe cy’Ababiligi yaje kubakumbura akababura.
Musinga yaje kwakira igikomangoma gikomeye cy’ u Budage aricyo Duc Adolphe Frederic de Meckle, maze bagirana ikiganiro cyuje ubwenge n’icyubahiro, nk’imfura zituruka mu migabane itandukanye. Iki gikomangoma cyanditse mu gitabo cyacyo Ins Innerste Afrika ko icyo gikomangoma cyatangajwe n’uburebure bwa Musinga wari urengeje kure metero ebyiri, n’uburyo yari umwami w’umunyabwenge. Mu mwaka w’ 1912, haje kwaduka umugabo witwa Ndungutse, aza avuga ko ari mwene Rutalindwa, bityo akaba agomba kuba umwami, kuko byavugwaga ko Musinga yibye ingoma. Yahereye mu turere tw’ u Mulera n’ u Buberuka, maze yigira umwami karahava, yahise anashyiraho umurwa umeze nka Nyanza, aho yari afite abaja, abagaragu, ingabo n’intore ; yaturwaga n’amaturo kandi akavugirizwa n’ingoma.
Umwami Musinga yiyambaje Abadage, nabo bakemura ikibazo bakoresheje imbaga z’ urusoro, birashoboka ; Ndungutse ahungira I Bugande, afungwa n’Abongereza. Ibi bikaba byaratumye Musinga akomeza kubona neza Abadage, ariko baje gutsindwa mu ntambara ya mbere y’isi, maze igihugu gifatwa n’Ababiligi mu 1916. Ababiligi baje baka bumwe mu burenganzira yari asanzwe afite, harimo n’ubwo kwica no gukiza ; iki Musinga akaba yaragifataga nk’igikoresho cya ngombwa cyatumaga abantu bamwubaha bakanamutinya. Kuba atari agishoboye gutanga umusuzuguye cyangwa undi wese ngo yicwe, yahise abifata nabi cyane kuko yahise yumva ko abantu batazongera kumutinya ahubwo bakaba bagiye kujya bamusuzugura.
Mu gihe cy’Ababiligi kandi, Musinga utarakundaga kiliziya, yagiye abona bamwe mu bana b’ibyegera bye bahinduka abakirisitu bikamubabaza. Abana be nabo baje guhinduka abakirisitu, uhereye ku bakuru aribo Rudahigwa na Rwigemera, ndetse na bamwe mu bakobwa be.
Mu ibaruwa yandikiye umukobwa we Musheshambugu taliki ya 5 Mutarama 1930, yagize ati " mvumye umwana wanjye wese uzaba umukirisitu. Nihagira umuba azabure umutungo ! Azabe ikiremba ! Niba ari umukobwa azabe ingumba ! Ntazahabwe amata n’umututsi ! Azavumwe n’umuntu wese uzi kuvuma !".
Urwo rwango rwatumye abazungu yari abangamiye biga ku buryo bamukura ku butegetsi, nk’uko Abongereza babikoze ku mwami Mwanga mu Buganda, Abafaransa bakabikora ku mwamikazi Ranavalo wa Madagasikari.


text:
Muvandimwe Sigisiberi Musangamfura!!! Kwiriza, gutera imbabazi no kuyobya amarari, ntibihindura ukuri!Umva rero Muvandimwe Sigisiberi! Nta ngwe yakuririye umwana ngo igutange kurakara, reka gukabiriza.Imwe mu ntwaro ziteye isoni amajyogi akoresha mu kujya impaka, ni ugufata akantu gato mu nyandiko y’amapage makumyabiri, akagahindura igisobanuro, akagaheraho avuga ukuntu isi yose iyanga, ko ngo ishaka kuyica kandi ari amatagatifu, noneho muri urwo rujijo rwose n’amarira, abadakurikira neza bakibagirwa ikibazo cyabajijwe n’ibitekerezo byagombaga kuganirwaho.
Sigisiberi Musangamfura, yahereye ku nyandiko nakoze ku ngengabitekerezo n’ubugambanyi bw’amajyogi, yafashemo akantu kajyanye n’igikorwa cyo kwihana bikomeye gikorwa n’abayapani bumva batesheje agaciro imiryango yabo cyangwa se igihugu, arihanukira aravuga ngo namusabye kwiyahura. Ubundi avuga ukuntu isi yose imwangire ubutungane bwe, ikaba ngo inashaka kumurira abana. Ibi byose ntaho bihuriye n’ikibazo cy’ingengabitekerezo n’ubugambanyi bw’amajyogi. Niba ashaka ko twese twiruka tukamureka akita abantu abahezanguni ngo kuko we ibitekerezo bye bidashobora kugorama, nafate buri ngingo mu nyandiko imuvuga, ayinyomoze, areke gukoresha amarira no kuganya,kuko ibyo ntibibereye abagabo, ndetse n’abagore bubu ntibakibikozwa. Ibi byo kwiyahura avuga se ko bikorwa n’abantu baba bafite inshingano remezo badashobora kurenga (code d’honneur), arumva arinde wasaba umuntu nkawe urimanganya akajijisha ku manywa, ngo nakore igikorwa kigenewe inyangamugayo, kandi bigaragara ko we atari inyangamugayo?
Umva rero muvandimwe! Nongere ngusubiriremo ukuri abakwiruka inyuma bagirango ibitekerezo ugenderaho ntiwabihimbiwe n’Inkotanyi(kandi mu nyandiko yawe ntiwabihakanye) badatinyuka kukubwira. Iyi myotsi umaze gutumura muri iyi nyandiko uvuga ibintu bidafite aho bihuriye n’ibyakwanditsweho, nayo irerekana aho wayikuye. Iyi ni ya tekiniki y’Inkotanyi yo kurira ngo ibintu byazicikiyeho, ngo abantu barapfuye, zikibagiza rubanda rwose ko zari zifite kalinga mbere ya 1959, kandi ko ari nazo zatangiye intambara muri 1990, bikaba bivuga ko nubwo zatsinze intambara, zifite uruhare runini cyane mu ngaruka zayo kuko arizo zayitangiye.
Kuba ubutegetsi bwa Habyarimana bwari bufite igitugu, butanubahiriza uburenganzira bw’abantu, ntibyaguhaga uburenganzira bwo kugambanira ingabo zirinze igihugu urimo. Gukomeza kwivovota, no kwiriza ntibikuraho iki gikorwa. Kuba utekerezako kukubwira ibi ngibi bigira umuntu umuhezanguni nabyo ni ugukangisha amarangamutima( chantage emotionel). Abantu bashobora gukunda igihugu kimwe bafite ibitekerezo binyuranye, ariko ubugambanyi bugira isura imwe gusa. Imyitwarire yawe kandi usangiye n’inkotanyi,nuko aho kwisobanura ku bivuzwe, wihutira gucira abantu imanza no kubita intagondwa. Ntawe utanga icyo adafite: Umuhango wo kwiyahura(hari kiri) ukorwa n’abagabo b’inyangamugayo bateshutse ku ntego yabo, nta muntu wamara gusoma ibi bijijisho n’amakabyankuru byawe ngo akubarire muri abo bagabo. Twese dukunda u Rwanda. Ruzubakwa n’ukuri, ntiruzubakwa n’ubujajwa.


text:
Ibyo abanyarwanda bamaze kugeraho byose,babikesha imiyoborere myiza ya Leta y’ubumwe.
Aya ni amwe mu magambo yavuzwe n’umwe mubayobozi bakuru b’inteko ishinga amategeko, umutwe w’abadepite ,honorable Kalisa Evaliste, kuri uyu wa kabiri tariki ya 22/1/2013,ubwo yari mu muhango wo gutangiza icyumweru cy’imiyoborere myiza mu murenge wa Cyungo ho mu karere ka Rulindo.
Visi Prezida w’inteko ishinga amategeko umutwe w’abadepite, wari n’umuyobozi mukuru muri ibi birori, yabwiye abanya Rulindo ko ibyiza byose bamaze kugeraho babikesha ubuyobozi bwiza buhagarariwe na nyakubahwa Paul Kagame.
Yagize ati â€Abanya Rulindo, kimwe n’abanyarwanda bose muri rusange ,ibyiza leta y’ubumwe imaze kubagezaho murabizi mwese. Ibyo byose muzi ko tubikesha ubuyobozi bwiza budahwema kudutekerereza ibiduteza imbere.Namwe rero mugomba kugira umuco wo kwigira bityo mukiteza imbere mwebwe ubwanyuâ€
Karisa Evaliste yakomeje avuga ko imiyoborere myiza idshobora kugerwaho mu gihe nta  bufatanye bubayeho hagati y’’abayobozi ndetse n’abaturage.
Aha akaba yashimiye umuyobozi w’akarere ka Rulindo Kangwagye Justus, ku gikorwa akunze kugaragariza abo ayobora abasura mu mirenge yabo ,no mu  ngo zabo aho batuye.
Kalisa Evaliste,akaba yaboneyeho no gusaba abandi bayobozi bafatanije mu buyobozi mu nzego zitandukanye z’akarere ka Rulindo,gufatanya n’uyu muyobozi muri gahunda nziza yihaye yo kwegera abaturage, mu rwego rwo kunoza imiyoborere myiza.
Yagize atiâ€Imiyoborere myiza igaragarira mu buryo umuyobozi abana n’abo ayobora.Ndashima cyane umuyobozi w’aka karere muri gahunda nziza agira yo kwegera abaturage mu ngo zabo,abegera bakaganira bashakira hamwe icyateza igihugu imbere.â€
Atiâ€Ndasaba ko abayobozi mwese mukorera mu karere ka Rulindo mu nzego zitandukanye ,mwamwegera mukamwigiraho,bityo imiyoborere myiza ikarushaho kugenda neza dore  ko ari nabwo twakwihuta mu iterambere.â€
Gutangiza ukwezi kw’imiyoborere myiza mu karere ka Rulindo bikaba byabereye mu murenge wa Cyungo.
Ibi birori kandi bikaba byari bihuje ibindi bikorwa ,birimo gutangiza ibikorwa by’ Itorero ku Rugerero, kwizihiza isabukuru y’imyaka 10 ikigega gifasha uturere mu iterambere kimaze kivutse, no gutangiza ibikorwa byo kurwanya ubwandu bushya bwa virus itera SIDA mu Muryango Nyarwanda.
Muri ibi birori abanyaRulindo bakaba basususrutse babifashijwemo n’umuhanzi Senderi.


text:
Ababyeyi barahamagarirwa kwita ku mirire yabo n’iy’abana
Yanditswe na RUTAYISIRE EMILE
Ubuyobozi bw’Akarere ka Gasabo bwashishikarije ababyeyi gutegura indyo yuzuye ari ku bana ndetse n’abakuru cyane ko ibiribwa bihari ahubwo igikenewe ari ukumenya uko bitegurwa. Ako karere, USAID mu mushinga Twiyubake na Galaxy Hotel bahamagariye ababyeyi kwita ku buzima bwabo ndetse bakita ku buzima bw’umwana bamuha indyo yuzuye.
Ni mu muhango wabereye mu Murenge wa Nduba ejo hashize tariki ya 14/4/2018, ubwo hatangizwaga icyumweru cyahariwe kwita ku buzima bw’umubyeyi n’umwana. Umuyobozi wungirije ushinzwe imibereho myiza mu karere ka Gasabo, Nyirabahire Languida, yatangije icyo gikorwa hatangwa ikinini k’inzoka cya Mebendazole ku bana bafite kuva ku mezi cumi n’abiri kugeza kuri mirongo itanu n’ikenda ndetse n’icya Vitamini A ku bana bafite kuva ku mezi 6 kugeza kuri 59.
Nyirabahire yasabye ababyeyi kurya indyo yuzuye kuva batwite kandi bakamenya ko n’umwana uvutse akomeza kubona ibimutunga bituma agira ubuzima bwiza. Yabwiye abagabo bari aho ko na bo bibareba, bagomba gufashanya mu kubonera umuryango indyo yuzuye. Yibukije ko ibisabwa kugira ngo indyo yuzuye iboneke byose babihinga ku buryo nta kibazo umwana n’umubyeyi bagombye kugira.
Nyirabahire akaba yaravuze kandi ko serivisi zose zita ku buzima bw’umubyeyi n’umwana zikomeza gutangirwa mu Turere twose, ku ma site asanzwe akorerwaho gahunda z’ubuzima.
Umukozi ushinzwe gukurikirana ibikorwa by’ubuzima mu bitaro bya Kibagabaga, Uwimana Désiré, yashimiye ababyeyi bitabiriye uwo muhango, Minisiteri y’Ubuzima n’abafatanyabikorwa batera inkunga mu kurwanya imirire mibi mu bana barimo USAID mu mushinga wayo Twiyubake.
Umufatanyabikorwa wavuze mu izina rya Global Communities uhagarariye umushinga Twiyubake wa USAID muri AEE, Uwiringiye Siméon, yibukije ababyeyi kwita ku buzima bwabo ndetse n’ubw’abana kuva bagisama bafata inkingo kugeza umwana avutse bakita ku mirire yabo hagamijwe ko umwana agira ubuzima bwiza. Yabasabye gukomeza ibikorwa by’isuku birinda indwara zituruka ku mwanda no guhugurana hagati yabo kugira ngo abana n’ababyeyi bakomeze kugira ubuzima bwiza, kuko ari byo bizatuma batera imbere.
Umukozi wari uhagarariye Galaxy Hotel, Madamu Kankesha Clarisse yavuze ko Hotel Galaxy igira uruhare mu gufasha Leta kurandura imirire mibi, ari yo mpamvu bateye inkunga yo kwigisha ababyeyi uko bategura indyo yuzuye. Kankesha yasabye abayobozi b’Inzego z’ibanze gukomeza kwegera abaturage bakabakurikirana kuko ikibazo bafite ari imyumvire.
Umukozi uteka muri Galaxy Hotel yeretse ababyeyi uko bategura indyo yuzuye yifashishije ibiribwa abaturage babona hafi yabo. Abana bari aho bafite ikibazo k’imirire bose baragaburirwa.
Nikuze Aline, yatanze ubuhamya bw’uko yarwaje bwaki kandi ntacyo akennye, yavuze ko ibyo guteka yabaga abifite ariko ntamenye uko babitegura ahamagarira bagenzi be bafite ikibazo k’imirire mibi kumva inama z’abajyanama b’ubuzima kuko ari zo zamufashije.
Ababyeyi bari bitabiriye uwo muhango wabereye i Nduba bahawe ifu ya Ongera ifasha umwana kugira ubuzima bwiza.
TANGA IGITEKEREZO
Leave a Reply
Be the First to Comment!


text:
Joriji yari umukene cyane, rimwe rero yanyuze iruhande rw’uruzi avuye kwiyasiriza udukwi maze ishoka ye igwa mu ruzi. Mu gihe yari akiri mu gahinda, Imana iramubonekera imubaza ikimubabaje nawe ayisobanurira ibyamubayeho. Imana yagiye mu ruzi imuzanira ishoka ya zahabu maze we asubiza ko iyo atari iye; Imana isubiyeyo imuzanira iy’umuringa maze nayo asubiza ko atari iye; ubwa gatatu imuzaniye iye ikoze muri fer maze avuga ko ari iye maze kubera ukuri kwe Imana imwihera na za zindi zose.
Nyuma y’iminsi mike ajya kwishimana n’umugore we iruhande rwa rwa ruzi maze umugore we nawe aza kunyerera agwamo. Imana yongera kumusanga mu kababaro k’umugore we maze nk’uko yabikoze mbere ijya mu mazi izamuramo Miss Burundi joriji amukubise amaso ati "uwanjye ni uwo!" Imana irarakara iti "Ngiye kuguhana kuko umbeshye!"
Joriji arapfukama ati "Mana yanjye mbabarira kuko iyo mvuga ko atari we uba wasubiyeyo ukazana Miss Rwanda, nawe namuhakana ugasubirayo ukazana uwanjye maze namwemera nk’uko wampaye ya mashoka wari guhita umpa abo bagore bose kandi ndi umukene sinabona ibyo mbatungisha. Niyo mpamvu nifatiye Miss Burundi..." Imana yahise imwihorera iti "koko abagabo n’iyo babeshye babeshya ku mpamvu zifatika!"
Gira ijambo rimwe kuri Joriji, nimbona mwamaze kumuvugaho ibihagije ndababwira noneho ibyo yakoreye mu misa
Joriji Baneti n'Imana
Joriji yari umukene cyane, rimwe rero yanyuze iruhande rw’uruzi avuye kwiyasiriza udukwi maze ishoka ye igwa mu ruzi. Mu gihe yari akiri mu gahinda, Imana iramubonekera imubaza ikimubabaje nawe ayisobanurira ibyamubayeho. Imana yagiye mu ruzi imuzanira ishoka ya zahabu maze we asubiza ko iyo atari iye; Imana isubiyeyo imuzanira iy’umuringa maze nayo asubiza ko atari iye; ubwa gatatu imuzaniye iye ikoze muri fer maze avuga ko ari iye maze kubera ukuri kwe Imana imwihera na za zindi zose.


text:
1. Banza wibaze niba wumva icyo agakiza ari cyo.
1Yohani 5:13 aragira ati,” Ibyo byose nabandikiye ni ukugira ngo mwebwe, abemera Umwana w'Imana, mumenye ko mufite ubugingo buhoraho.” Imana ishaka ko tumenya icyo agakiza ari cyo. Imana ishaka ko tugira icyizere cyo kumva neza ko twakiriye agakiza. Muri make, reka turebere hamwe ingingo z'ingenzi zigize agakiza.
(a)Twese twaracumuye. Twese twakoze ibintu bidashimisha Imana (Abanyaroma 3:23).
(b)Kubera ibyaha twakoze, igihano kidukwiye ni ugucibwa n'Imana(Abanyaroma 6:23).
(c)Yesu yapfiriye ku musaraba kugira ngo yishyure icyiru cy'ibyaha byacu (Abanyaroma 5:8; 2 Abanyakorenti 5:21). Yesu yapfuye mu kigwi cyacu, ahabwa igihano cyari cyaratugenewe. Izuka rye ryemeza ko urupfu rwe ari icyiru gihagije cyishyuye ibyaha byacu.
(d)Imana itanga imbabazi zayo ku bantu bose bemera Yesu-kandi bakagira icyizere ko urupfu rwe ari icyiru cy'ibyaha byacu(Yohani 3:16; Abanyaroma 8:1).
Ubwo ni bwo butumwa bw'agakiza! Niba wemera ko Yesu ari Umucunguzi wawe! Urakijijwe! Ibyaha byawe byose birababariwe, kandi Imana igusezeranije kutazigera ikuva iruhande cyangwa ngo igutererane (Abanyaroma 8:38-39; Matayo 28:20). Wibuke iteka ko agakiza kawe kadashobora guhungabana muri Yesu Kristo(Yohani 10:28-29). Niba ufitiye icyizere Yesu Kristo akaba ari we mucunguzi wawe wenyine, wizere nta shiti kuzabana n'Imana ubuzira herezo mu ijuru!
2. Hitamo itorero ryigisha Bibiliya.
Ntugakeke ko itorero ari inyubako nziza. Ahubwo ni abantu musengana Ni ngombwa cyane ko abemera Yesu Kristo bungurana ubumenyi hagati yabo. Niyo ntego ya mbere y’itorero. Niba waramaze kwemera Yesu Kristo. Turagushishikariza guhitamo itorero ryemera rikanigisha Bibiliya mu karere utuyemo ukavugana na Pastori. Umumenyeshe ukwemera gushya muri Yesu Kristo umaze kuronka.
Indi ntego ikurikira y’itorero ni ukwigisha Bibiliya. Ushobora kwiga uko bakurikiza amabwiriza y'Imana mu buzima bwawe. Kumva neza Bibiliya niyo nkingi ikomeye yo kubaho ugahirwa kandi ugakomera mu buzima bwa gikristo. 2 Timote 3:16-17 agira ati,” Ikitwa igitabo cyose cyahumekewemo n'Imana kandi gifite akamaro mu kwigisha, no kuvuguruza ubuyobe, gukosora no gutoza umuntu iby'ubutungane, bityo umuntu w'Imana wese akabasha kuba igihame kandi akabona intwaro zimufasha gukora icyiza cyose.”
Intego ya gatatu y’itorero ni ukuramya Imana. Kuramya Imana ni ukuyishimira ibyiza idukorera! Imana yaraducunguye. Imana iradukunda. Imana itwitaho. Imana itwereka inzira ikatuyobora. Kuki rero tutayishimira? Imana ni nyirubutungane, inyakuri, nyir'imbabazi, nyir’ubwiza buhebuje.
Mu Ibyahishuwe 4:11 hagira hati,” Nyagasani Mana yacu, ukwiriye guhabwa ikuzo uri nyir'ububasha, kuko waremye ibintu byose kandi ukoresheje ugushaka kwawe byose byararemwe kandi bihabwa kubaho.”
3. Shaka umwanya buri munsi uwugenere Imana.
Ni ngombwa cyane kuri twe kubasha kubona akanya ugenera Imana buri munsi. Bamwe bita ako kanya “igihe cy'umwiherero.” Abandi bakakita” kuganira n'Imana,” kuko ni igihe ubwacu twishyira imbere y'Imana. Bamwe usanga bashaka akanya mu gitondo, abandi bakaba bahitamo umugoroba. Icyangombwa si izina uha icyo gihe cyangwa igice cy'umunsi ugifatira. Icyingenzi ni ukuba ufite akamenyero ko kugira igihe ugenera Imana.
Ni iki dukora rero muri icyo gihe tumarana n'Imana?
(a) Isengesho. Isengesho ni ikiganiro tugirana n'Imana. kubwira Imana ibikuri ku mutima hamwe n'ibibazo ufite. Gusaba Imana kuguha ubushishozi no kukuyobora. Gusaba Imana kuguha ibyo ukeneye. Kubwira Imana uburyo uyikunda n'ukuntu wishimira ibyiza igukorera. Ngibyo ibiranga isengesho
(b) Gusoma Bibiliya. Kunganira amasomo ya Bibiliya twigishwa mu rusengero, ayo twigishwa mu materaniro yo ku cyumweru, n'ahandi hose twigishirizwa Bibiliya -buri wese akeneye gusoma Bibiliya ku giti cye. Bibiliya ikubiyemo byinshi umuntu akeneye kumenya kugira ngo ubuzima bwa gikristo bumutunganire. Ikubiyemo urumuri rw'Imana rutuyobora mu gufata ibyemezo mu ubushishozi, tukabasha kumenya icyo Imana ishaka, uko tuyobora abandi, n'ukuntu dutera imbere mu kwemera. Bibiliya ni ijambo Imana itubwira. Bibiliya ni igitabo cy'Imana gikubiyemo amabwiriza n'inyigisho , kitwereka uko tugomba kubaho mu buzima ku buryo tuyinogera kandi natwe tukanyurwa.
4. Kugirana umubano mwiza n'abantu bashobora kugufasha mu kwemera.
1 Abanyakorinti 15:33 bagira bati,” Ntimukishuke:'kubana n'ababi byonona imigenzo myiza.'“
Bibiliya irimo byinshi bituburira ku byerekeye kwanduzwa ingeso mbi n’abantu babi. Gutindana na bamwe biyemeje kwishora mu bikorwa byuzuye ibyaha bizadutera gushukwa. Bamwe twirirwana bazadusiga imico yabo. Niyo mpamvu ari ikintu cyangombwa kugendana n'abantu bakunda Imana bakaba barayiyeguriye.
Gerageza guhitamo inshuti imwe cyangwa ebyiri, waba se uzivanye mu bo musengana, bashobora kugufasha kandi bakagutera imbaraga. (Abahebureyi 3:13; 10:24). Saba inshuti yawe kukwibutsa kubahiriza isaha yo kwiherera , iyo gukora ibikorwa bisanzwe, no kugufasha mu rugendo urimo rugana Imana. Ubasabe niba nawe utabafasha muri iyo gahunda. Ariko ibyo ntibisobanura ko ugomba gutandukana n'inshuti zawe zitaremera ko Nyagasani Yesu ari umucunguzi. Uzakomeze kubabera inshuti no kubakunda. Gusa bagomba kumenya ko mu buzima bwawe hari icyo Yesu yahinduye kandi ko hari ibyo wakoraga udashobora kongera gukora Saba Imana iguhe uburyo bwo gusangiza inshuti zawe Yesu.
5. Batizwa.
Abantu benshi ntibasobanukirwa icyo kubatizwa bivuga. Ijambo” kubatizwa” risobanura gusenderwa ho n'amazi. Umubatizo ni uburyo Bibiliya ikoresha mu ruhame ngo ibwire abandi ukwemera gushya kwawe muri Kristo ko kandi wafashe umugambi wo kumukurikira. Igikorwa cyo gusenderwa ho n'amazi gishushanya kujyana mu mva na Kristo. Igikorwa cyo kuburuka mu mazi cyo kikaba ishusho y'izuka rya Kristo. Kubatizwa ni ugusa na Yesu mu rupfu rwe, mu kujyanwa mu mva, no mu izuka rye(Abanyaroma 6:3-4).
Umubatizo siwo ukurokora. Umubatizo siwo ukuhagira ibyaha. Umubatizo ni intera uba uteye mu kuyoboka, kugaragariza mu ruhame ukwemera muri Kristo ugamije ikintu kimwe : gukizwa. Umubatizo ni ingenzi kuko ni intera uba uteye mu kuyoboka-ukavugira mu ruhame ko wemera Kristo kandi no ko umukomeye ho. Niba wumva witeguye kubatizwa bibwire Pastori.
Maze kwemera Yesu...ubu rero nkore iki?
1. Banza wibaze niba wumva icyo agakiza ari cyo.


text:
Mu nama mpuzabikorwa ku burezi yhuye ubuyobozi bw’Akarere n’abayobozi b’ibigo by’amashuri yose yo mu Karere ka Huye, biyemeje kurandura burundu ikibazocy’abanyeshuri bata amashuri.
Ni inama y’uburezi yateranye kuri uyu wa kane tariki ya 07 Nzeri 2017, aho yareberaga hamwe ingingo zitandukanye zigamije gukomeza guteza imbere uburezi mu mashuri yo mu Karere ka Huye.
Iyi nama yateraniye mu Karere ka Huye yayobowe n’uUmuyobozi w’Akarere ka Huye Kayiranga Muzuka Eugene ari kumwe n’Umuyobozi w’Akarere ka Huye wungirije ushinzwe imibereho y’abaturage Niwemugeni Christine.
Bimwe mu byaganiriweho muri iyi nama, hagarutswe ku bugenzuzi bukorwa mu mashuri. Umukozi mu mkigo cy’igihugu cy’uburezi ushinzwe ibijyanye n’ubugenzuzi yatanze ikiganiro kuri iyi ngingo y’ubugenzuzi, cyaganishaga ku gufata ingamba zituma ubugenzuzi bukorwa mu mashuri bwashobora kuzana impinduka nziza mu mikorere y' amashuri.
Iyi nama yibanze cyane cyane ku kurandura burundu ikibazo cy’abana bata amashuri. Umuyobozi w’Akarere yagarutse kuri iki bazo, avuga ko abanyarwanda bose bafite uburenganzira ku burezi, ko kandi leta yubatse amashuri, kandi kwiga nta kiguzi bisaba, ko ari ubuntu, bityo asaba abashinzwe uburezi mu mu mirenge gufatikanya n’abayobozi b’ibigo by’amashuri ndetse n’ababyeyi bakarandura burundu ikibazo cy’abanyeshuri bata amashuri. Abari mu nama bafashe umwanzuro ko bagiye gukaza ingamba zizatuma abana bakomeza kwitabira ishuri ku cyigero 100%.
Cyokora kuri iki kibazo cy’abana bata ishuri, bamwe mu bayobozi b’ibigo bavuga ko hari n’imibare y’abana batangwa muri raporo ko bataye ishuri, kandi barimukiye ku bindi bigo, cyane cyane iyo bakurikiye aho imiryango yabo yimukiye. Ibi ngo bikunze kuba iyo abana bimukanye n’imiryango ntibabivuge, bityo aba bana bagafatwa nk’abataye ishuri kandi barakomereje ku bindi bigo.
Mu bindi byavugiwe muri iyi nama, haganiriwe ku munsi wa mwarimu, icyumweru cy' ubumwe n' ubwiyunge mu mashuri, hanagaragazwa amanota yavuye mu bizamini by’isuzuma byakozwe n’amashuri byarateguwe n’Akarere. Ibigo bitabonye umusaruro ushimishije byagiriwe inama hafatwa ingamba zizatuma byitwara neza mu bizamini bya Leta.


text:
Igisubizo: Mu buryo bumwe, niba Imana yararemye byose, ubwo twafata umwanzuro ko mubyo yaremye harimo n’ikibi. Ariko rero, ikibi si “ikintu” cyaremwa, nk’amabuye cyangwa ibiti. Ntiwabona indobo yuzuye ikibi. Ikibi ntabwo kibaho ubwacyo, ahubwo ni ukutabaho kw’icyiza. Urugero, imyobo ibaho, ariko ibaho kuko haba hatari ubutaka. Ni nako rero Imana ubwo yaremaga, ibyo yaremye byose byari byiza. Kimwe mu bintu byiza Imana yaremye harimo ibiremwa byashoboraga gutoranyamo ineza. Ariko kugira ngo habeho guhitamo nyakuri, Imana yabyemereye ko habaho irindi hitamo. Nuko rero yemerera abamalayika n’abantu bose gutoranyamo ineza cyangwa kwanga ineza (ikibi). Iyo habayeho ikintu kitagenze neza kandi hari hiteguwe ineza, icyo nicyo twita ikibi, ariko ibyo ntibivuga ko ari “ikiremwa” Imana yahanze.
Ariko wenda reka dukomeze dutange urundi rugero. Umuntu abajije ati “ese imbeho ibaho?”, wasubiza uti “yego, imbeho ibaho”. Ariko mu byukuri, ibyo sibyo. Imbeho ntabwo ibaho, ahubwo ni ubushyuhe budahari. Nanone, umwijima ntubaho; ni umucyo uba udahari. Ikibi ni iyo Icyiza kidahari, cyangwa tubivuze ukundi, ikibi ni aho Imana itari. Imana ntabwo yaremye ikibi, gusa nuko yemeye ko icyiza gishobora kudatoranywamo.
Imana ntabwo rero yaremye inabi, ariko yemera ko ibaho. Iyo Imana itaza kwemera ko ikibi kibaho, ubwo abantu n’abamalayika bari kuba bakunda Imana kuko nta kundi, nta yandi mahitamo. Ntiyashakaga imashini zikora icyo ishaka kubera ko yaziremye gutyo. Imana yemeye ko ikibi cyabaho kugira ngo tugire umudendezo nyakuri, dutoranyemo kuyikunda no kuyikorera cyangwa kuyitaza.
Twe nk’abafite iherezo twese, ntabwo dushobora kumva Imana Ihoraho (Abaroma 11:33-34). Akenshi dukeka ko twumva impamvu iri gukora ikintu runaka, ariko kera kabaye tukamenya ko hari ikindi Imana yari igambiriye twe tutari tuzi. Burya Imana irebera mu kwera, uguhoraho kwayo.
Ikindi wakwibaza ni impamvu Imana yashyize Adamu na Eva ku isi kandi izi neza ko bazacumura, bakinjiza icyaha, urupfu n’indi mibabaro mu bantu? Ni iyihe mpamvu itaturemye ngo itugumishe mu ijuru aho twari kubaho mu gukiranuka nta mibabaro? Bene ibyo bibazo ntabwo ubwenge bwacu bwabibonera ibisubizo tukiri muri uyu mubiri. Gusa icyo dukwiye kumenya nuko ibyo Imana ikora byose ari byiza, birimo gukiranuka, buri gihe bikayizanira icyubahiro.
Imana rero yemeye ko ikibi kibaho kugira ngo itange amahitamo nyakuri yo kuyikunda cyangwa kutayikunda. Imana ntiyaremye ikibi, ariko yacyemereye kubaho. Iyo Imana itaza kwemera ikibi, twari kuba tuyikunda kubera nta kundi twabigenza, bidaturutse mu rukundo nyakuri tuyifitiye rutuma twanga ikibi cyayibabaza.
Ikibazo: Ese Imana yaremye ikibi?
Igisubizo: Mu buryo bumwe, niba Imana yararemye byose, ubwo twafata umwanzuro ko mubyo yaremye harimo n’ikibi. Ariko rero, ikibi si “ikintu” cyaremwa, nk’amabuye cyangwa ibiti. Ntiwabona indobo yuzuye ikibi. Ikibi ntabwo kibaho ubwacyo, ahubwo ni ukutabaho kw’icyiza. Urugero, imyobo ibaho, ariko ibaho kuko haba hatari ubutaka. Ni nako rero Imana ubwo yaremaga, ibyo yaremye byose byari byiza. Kimwe mu bintu byiza Imana yaremye harimo ibiremwa byashoboraga gutoranyamo ineza. Ariko kugira ngo habeho guhitamo nyakuri, Imana yabyemereye ko habaho irindi hitamo. Nuko rero yemerera abamalayika n’abantu bose gutoranyamo ineza cyangwa kwanga ineza (ikibi). Iyo habayeho ikintu kitagenze neza kandi hari hiteguwe ineza, icyo nicyo twita ikibi, ariko ibyo ntibivuga ko ari “ikiremwa” Imana yahanze.


text:
Inkuru: Imbabazi z’Imana
Umumisiyoneri yari yicaye kuri kimwe mu birwa hafi y’inyanja, umunsi umwe umugore wo muri ako gace aza yujuje umucanga wo ku nyanja mu kiganza cye, aramubaza ati “uzi iki icyo aricyo?, umu misiyoneri ati”ni umucanga. Umugore ati” uzi impamvu nawuzanye aha? Umu misiyoneri ati”hoya,sinabimenya, kubera iki?, umugore aramusubiza ati”ibi ni ibyaha byanjye,ntibibarika nk’umucanga wo ku nyanja, ni gute nabibonera imbabazi byose?
Umumisiyoneri ati”ntiwakuye uwo mucanga hafi y’inyanja? Wusubizeyo, uwushyire hamwe ku nkombe maze urebe uko imiraba iwumaraho, niko n’imbabazi z’Imana zikora.”
Yesaya1:18 “Nimuze tujye inama,ni ko Uwiteka avuga,”Naho ibyaha byanyu byatukura nk’umuhemba birahinduka umweru bise na shelegi,naho byatukura tukutuku birahinduka nk’ubwoya bw’intama bwera”
Ineza Lyse


text:
Nkuko twabibateguje mu gice cya makumyabiri n’icyenda, tugiye kwinjira mu gice cy’amateka maremare y’iremwa ry’ingoma. Amateka n’imiterere y’ingoma tukaba tugiye kuyava i Muzi tukazayagera i Muzingo. Tugiye gukomereza ku ngingo nkuru twise “Ingoma z’Imisango” izagira ingingo nto nyinshi zizagenda zisobanura Ingoma n’umwanya yari ifite mu Rwanda rwo ha mbere. Muri iki gic , turacyabagezaho umutwe wiswe “Ibigwi by’ingoma”.
Ibigwi by’ingoma
Ibigwi by’ingoma haba mu Rwanda rwo ha mbere, haba no mu Rwanda rw’ubu,ni byinshi cyane! Kuko byogeye hose tutibagiwe no mu mahanga. Nk’uko amateka y’ingoma abigaragaza, ingoma ntizihuije amoko n’amatwara. Ku ngoma za kera habaga Ingoma z’Ingabe zari indanga-bwami ntizivuzwe, hakaba Ingoma z’Imihango zabaga zigenewe kuvuzwa mu muhango uyu n’uyu; hakaba iz’Impuruza zashozaga intambara, n’iz’Umutsindo ,umurishyo wazo ukajyana n’ivuga ry’amacumu, ingabo zatsinze urugamba zivuga ibigwi.
Habaga n’ingoma z’imivugo zavugiraga i Bwami no mu irambagira ry’igihugu Umugendo ugashagara, cyangwa se Umusuko w’Igihubi ugasanganira Umwami. Ingoma z’Imihango n’iz’Ingabe, iz’Impuruza n’iz’Umutsindo ntizikibaho. Zacyuranye igihe n’imiterekero yajyanaga n’ibitero byarengeraga ubusugire bw’u Rwanda rwo ha mbere.
Nyamara, ariko ingoma ntizacitse mu Rwanda, ahubwo iz’Imisango ziracyavugwa cyane zarogeye no mu mahanga zirazwi; ndetse zibarutse iz’Imiburo zimenyekesha ibihe, n’iz’Imitako zizihiza uruhimbi mu miturirwa.
Ibigwi by’Ingoma mu Rwanda rwa mbere na mbere
Ingoma zagize ibigwi bitagerurwa mu ngoma-ngabe zo mu Rwanda rwo hambere. Reka turebe ibigwi byazo uko byagiye bikurikikirana:
Ingoma Mpinza
Abatwa b’impunyu nibo bavuga batuye mbere mu mashyamba bigabanyije umuryango ukagira icyanya cyawo undi icyawo, ukaba ari naho uhigira. Abakonde baje bakonda ishyamba,bakaba baragiraga ituro ry’umutware w’Abatwa ryitwaga “URWUGURURO “, kugirango babone uburenganzira bwo gukonda ishyamba cyangwa kwegeka mo imizinga, batatanga rya turo imizinga igaseswa cyangwa se imyaka ikononwa.
Abatwa bo mu gihugu bitandukanyije n’impunyu ziguma mu ishyamba ryazo zirigenga, zirigenzura, bo bahitamo kwibanira n’abandi baturarwanda no kwigumira ku murimo wabo wo kubumba inkono n’ibibindi bakabigurisha bikabatunga.
Abakonde bamaraga gukomeza umuryango,umukuru w’umuryango ubagenga akitwa Umwami, aho banesherejwe n’Abami b’Abanyiginya babita Abahinza byo kuvuga abo rubanda ikesha uburumbuke bw’imyaka.
Abahinza bari abakuru b’imiryango bagategeka bene wabo.Ntabwo bamaraniraga kwungura igihugu cyabo, umuntu yagumanaga abo bava inda imwe. Kwagura igihugu cyabo byaterwaga no gutura ahegereye ishyamba bakarikonda.
Uko bakonda ishyamba, bagira n’amahirwe yo kwororoka ,umuryango ukaba munini.Haca amasekuruza menshi cyane, umwami wabo akaba afite umuryango munini ukomeye.
Igihugu cyabaga kinini ari uko Ingoma y’Umuhinza runaka irusha abandi ishyamba. Umwami wese yakondeshaga ishyamba rye,ryarangira agahinira aho, akahatera urubibi n’amateke cyangwa se rw’ibikangaga ahari mu bishanga by’urugano.
Bene wabo b’abo bahinza bakoreshaga ikoro ry’ibro bahingagabyose aho byereye.Abo bahinza nabo bakagira ibirori byo kuvuma ibyonona imyaka byose,bagahabwan’umuganura ukagirirwa ibirori nawo.
Abahinza baremye u Rwanda mu ikonda ry’ishyamba ryari rirutwikiriye.Bagiraga Ingoma kuko ariyo kirango cy’ubwami mu bihugu by’Abirabura ba Afurika iyi yacu.Dore nk’Abahinza b’I Mabanza mu Bwishaza batwaraga Ubwisahaza n’Ubudaha,Ingoma yabo ya GIHUGU.
NKANDAGIYABAGOME yari iy’Abahinza b’I Mushishiro,
KAYENZI yahoranye Abahinza b’I Bugamba mu Cyingogo.
SIMUGOMWA ikaba iy’Abahinza batwaraga mu Cyingogo
Mu by’ukuri ,Ingoma Mpinza n’imitekerereze yazo niyo yatazuriye itegura Ingoma zindi zadutse nyuma.
Ingoma Mpima
Abahima badukanye inka,barwubatse ku mutwe,bagatura aho inka zabo ziraye,ari nako bagendana n’urugo rwabo rwose.Bageze mu by’ino, aho baragiye inka zabo bakabagiramo abagaragu. Yamara kugwiza abagaragu be bakamubera amaboko yo kumuyoborera ba Bahinza, akabaha inka, bakaryoherwa bagatabara shebuja,nabo bagatera undi muhinza,bityo ,bityo igihugu kiriyongera mu bugari.Uko inka ibatsindira ibihugu ,ikabaha n’amaboko.
Nyamara kandi Umuhinza yamaraga gutsindwa ,bakamurekera aho ,akaguma kugira imihango ye ya Gihinza ari nako ayoboka uwamutsinze.Abahinza ba kera bagumyeho bagumana n’ingoma zabo,abatari bazifite ,bagumana imihango yabo y’Ubuhinza.Imiryango y’Abahima yari ifite ibihugu mu Rwanda rw’ibyo bihe bya kera ni iyi ng’iyi :
Abenengwe, Abasinga,Abazigaba,Ababanda, Abongera, Abahinda, N’abagara.
*Abenengwe
Igihugu cy’Abenengwe cyari muri Perefegitura ya Butare na Gikongoro (ubu ni mu Ntara y’Amajyepfo mu Turere twa Nyaruguru, Nyamagabe, Huye na Gisagara):Icyo gihugu cyari kibumbye : Ubusanza, Ubufundu,Nyaruguru, Nyakare, Bashumba, Buyenzi.
Igihugu cy’Abenengwe cyitwga Ubungwe,na n’ubu akarere ko mu Bisi bya Huye kitwa Ubungwe. Ingoma yabo y’Ingabe yitwaga Nyamibande.Aho batsindiwe yafashwe mpiri, ijya I bwami. Ariko hanyuma yarariboye “Bayitera imikwege ,bituma bayita Rwuma “.
Mu Bami b’Abenengwe ,uwari ku ngoma ku mwaduko w’Abanyiginya yari Rwamba wari wubatse Nyakizu mu Bashumba (Ubu ni mu Karere ka Gisagara ), Undi ni Samukende, umugabo wa Nyagakecuru, n’umuhungu we Rubuga watsinzwe igihugu cye kikagarurwa n’u Rwanda.
*Abasinga
Abasinga bari ugutatu :
Abasangwabutaka ,Abanyiginya basanze bategeka
Abanukamishyo ,bazanye n’umutware wabo Runukamishyo
Abagahe, baturutse mu Bugahe bw’I Ndorwa hanyuma y’Abanukamishyo.
Abagiraga ingoma ni Abasangwabutaka ,ari nabo bita “Ababyara-bami” kuko bigeze kubonekamo Abagabekazi mu itangira ry’Ingoma Nyiginya .Abandi badutse mu Rwanda izina Abasinga rimaze gucibwa ku Ngoma.Umwe mu BamI b’Abasinga w’igihangange wamamaye ni Rurenge ,niwe bakurijeho rya zina ryo kwitwa ABARENGE
Abarenge yari inzu ivamo Abami babo.Igihe cy’Umwaduko w’Abanyiginya Umwami wabo yari Jeni ya Rurenge wari utuye ku Rwerere rw’I BugoyI (ubu ni mu Karere ka Burera ) Ingoma yabo y’Ingabe yitwaga “MPATSIBIHUGU”.Ibihugu by’Abasinga (Burwi ) byateruriraga Mvejuru ,Buhanga –Ndara bikazana Nduga yose ,bikagarurwa na Nyabarongo na Mukungwa (mu burasirazuba ),bigasesera mu Bugoyi n’inyuma y’I Birunga mu bya Gishari ,bigahera no mu Bunyambiriri bikagarurwa n’I Kivu.
*Ababanda
Ababanda baturutse mu bya Bwanacyambwe ,batunguka mu Nduga harateye amapfa.Bakihagera imvura iragwa ,Rubanda barashika babazanira amasororo .Umutware wabo arayanga ati :Keretse mu nzaniye Kimezamiryango cya Rurenge (niwe Musinga wayoboraga Nduga icyo gihe )niwe wabiciye imvura. Abanyanduga barabyemera batera Kimezamiryango apfana nabe bose. Wa mutware w’Ababanda yiha icyo gihugu, arimbura Abasinga bakomeye kugirango batazamwiganzura. Abamuzunguye bakomeye ni Sabugabo n’umuhungu we Nkuba n’Umwuzukuru we Mashira. Ababanda Ingoma y’ingabe yabo yitwaga Nyabahinda. Usibye ko Ingoma yabo itamaze kabiri yigaruriwe na Mibambwe I Sekarongoro I Mutabazi I ahasaga mu w’1411.
*Abongera
Abongera batwaraga ibihugu byo mu Bwanacyambwe n’u Buriza .Uturere batwaraga ni ahari u Bumbogo ,u Banacyambwe ,u Buriza n’u Busigi .Ingoma y’Ingabe yitwaga Kamuhagama.
*Abazigaba
Abazigaba bari mu mahugu ya Ruguru ya Muhazi bakerekeza mu Mutara. Batwaraga mu Rweya igihe Abanyiginya badutse mu by’ino.Ingoma yabo ikitwa Sera.
*Abahinda
Abahinda, iryo zina ryabo rikomoka ku mwami wabo wa mbere witwaga Ruhinda,waremye igihugu kimwe cyakomatanyaga Ndorwa, u Bunyambo, Gisaka, Kalagwe n’u Bujinja.Ubwoko bwe yari Umugesera, nk’Abahinda bo muri ibyo bihugu.Ibihugu by’Abahinda biri mu Rwanda ni Mirenge ,Gihunya,Migongo byo mu Gisaka, Ingabe yabyo ikitwa Rukurura.Mubari aricyo Mazinga cyahoze ari igihugu ukwacyo.Ingabe yacyo ikaba Babasi yaturutse I Kalagwe.
*Abagara
Abagara ni abo kwa Nzira ya Muramira.Babita Abagara kuko batwaraga U Bugara,Ingoma yabo yitwaga Rugara.
Igihugu cy’u Bugara cyari mu mahugu akikije imigezi ya Burera n’iya Ruhondo ho mu Ruhangeri.Babumbaga ibihugu biri hagati ya Mukungwa na Base, bigaterura na Gahunga k’I Murera,bikarenguka mu Ndorwa y’u Bushengero no mu Bufumbira. Impugu dusigaranye z’icyo gihugu ni Bukonya, Kibali, Buberuka, Bugarura,Bukama-Ndorwan’igice cy’u Murera. Ibindi byaguye mu by’Abongereza bategekaga amahugu yo hakurya aho.
Ng’izo Ingoma zagengaga u Rwanda mbere y’umwaduko w’Abanyiginya.Mu itsitsurana ry’abamaraniraga ingoma, abatsindwaga bakarekerwa ingoma bari Abami b’Abahinza. Nta Mwami w’Umunyiginya watsindwaga ngo agumane Ingoma.
Umwami yagabanyaga abana be igihugu cyangwa abo bava inda imwe. Uwagabanye agahugu akakabamo nk’Umwami,abana be bakagakuranwamo iteka, bakemera Umwami bakamukeza.Umwami ntawe yanyagaga igihugu cye, icyoyarushaga abo bandi ni Ingoma y’Ingabe. Umutware yatwerwaga n’undi wo mu kindi gihugu akirwanaho akimaramariza.
Abahima bagitangira baremye ibihugu bigari.Bamaze kubirema,byemera ingoma bihuriyeho,ariko rero bene byo babitegekaga gihinza, akaba ari nayo mpamvu yatumaga Abanyiginya babitsinda,cyane cyane guhera ku ngoma ya Kigeli I Mukobanya wabimbuje gutegeka igihugu cyose wenyine
Uru Rwanda rwatangiriye kwaguka mu Bwanacyambwe,mu Buganza,mu Busarasi, mu Buriza,no mu Busigi. Aho rumariye kwambuka Nyabarongo rugeze mu Nduga,ingoma zo mu Gisaka n’izo mu Ndorwa zitunyaga ibihugu byinshi byo mu Buganza, mu Buriza no mu Bwanacyambwe. Aho rumariye kugwiza amaboko rurwana n’I Gisaka n’I Ndorwa bimara igihe kirekire rushirwa ruhatsinze.
Mu nkuru itaha tuzatangira igice gikuru kivuga“Imitegekere y’Ingoma Nyiginya”
Inganzo z’Abanditsi twisunze:
Ingoma I Rwanda: (Padiri .SIMPENZWE Gaspard ,1992)
Umusizi NSANZABERA Jean de Dieu
Twandikire kuri: [email protected]


text:
Ishyamba si ryeru hagati ya Cecile Kayirebwa na ORINFOR
Hamaze iminsi havugwa umwuka utari mwiza hagati ya Cecile Kayirebwa n’ikigo cy’igihugu cy’Itangazamakuru (ORINFOR) ndetse bikaba binavugwa ko Cecile Kayirebwa yaba yiteguye kujyana ORINFOR mu nkiko.
Amakimbirane hagati ya Kayirebwa na ORINFOR bituruka ku buryo ibihangano bya Cecile bidahabwa agaciro kabyo na ORINFOR; nk’uko Eric Kayirebwa umuhungu wa Cecile Kayirebwa abivuga.
ORINFOR icuranga ibihangano bya Kayirebwa kandi nta masezerano bafitanye. Umuhungu wa Kayirebwa asanga bakwiriye kubanza kugirana amasezerano kuko ngo n’ubusanzwe amategeko mpuzamahanga y’ubuhanzi avuga ko mu gihe habayeho gukoresha umutungo mu by’ubwenge uwo ari wo wose, ari ngombwa ko habaho amasezerano hagati ya nyirawo n’ushaka kuwukoresha.
Cecile Kayirebwa n’umuhungu we Eric akaba ari na we ushinzwe kurengera umutungo wa nyina bagerageje kugaragaza ikibazo ariko ORINFOR ntigire icyo ibikoraho ahubwo ikaba yarahisemo guhagarika gucuranga ibihangano bya Cecile Kayirebwa; nk’uko ikirezi.com cyibitangaza.
Eric Kayirebwa yagize ati "Ikibazo twarakigaragaje kenshi ariko ORINFOR irabyirengagiza, Twaboherereje amabaruwa ariko barabyirengagiza. Ubu ni aho kwiyambaza amategeko kubera ko mu Rwanda hari amategeko arengera ibihangano by’umuhanzi igihe ikigo nka kiriya cyaba kitubahirije amategeko kandi ari inshingano zacyo».
Umwe mu banyamakuru ba ORINFOR utarashatse ko amazina ye amanyekana kubera impamvu z’umutekano we, avuga ko yakiriye ubutumwa bikaba ngombwa ko yubahiriza ibikubiyemo.
Ubwo butumwa bwagiraga buti : " Bjr, guhera uyu munsi ibihangano byose bya Kayirebwa Cécile mufite kuri Radiyo yanyu mubihagarike ntimuzongere kubicishaho ngo nta burenganzira yigeze aha ORINFOR, arashaka kutujyana mu nkiko".
Willy Rukundo, umuyobozi wa ORINFOR atangaza ko nta kibazo na gito ORINFOR ifitanye na Cecile Kayirebwa ariko akomeza avuga ko atari ngombwa ko bakomeza gukoresha ibihangano bya Cecile Kayirebwa.
Marie Clemence CYIZA UWIMANIMPAYE
Dukurikire ukanda kuri Like
Ibitekerezo ( 15 )
Birababaje cyane ukuntu abantu bahita basimbuka baka judgea umuntu. And Please, muhagarare kwita Eric Kayirebwa, yitwa Karengera asangiye izina na se, Naho iby’inkiko, afite uburenganzira bwo gu clama rights ze nk’uko n’undi wewe ufite business agomba kuyi protegea. Mureke kumushyira muri politics kuko niba mwarakurikiranye indirimbo ze ntabyo arimo. Mwa kwitonze ko ari ikibazo hagati ya ORINFOR NA KAYIREBWA! Aho gutangira gutuka umuntu mukuru wadufashije gukomeza umuco, ni mwitonde bikemurire ibibazo byabo. This is strictly business and has nothing to do with politics and please keep her family out of it, you are going too far for no reason.
For Godsake, mureke kuvuga amangambure. First of all Kigali today should rectify amakosa bakoze ku izina ry’umuhungu we kuko yitwa Eric Karengera. That being said, tugaruke kuri inkuru nyankuru, Kayirbwa afite uburenganzira busesuye bwo kurengera ibihangano bye nk uko amategeko y’ u Rwanda abiteganya. Kuba atarabikoze kare hashibira kuba hari impamvu nyinshi, wowe na njye na mwe mwe mwese tutazi. Izo nshobora gukeka, maybe itegeko rishyizweho vuba, etc....
Ahubwo abandi bahanzi bari bakwiye kumukurikiza, naho ubundi nta gaciro baba baha ibihangano byayo.
Orinfor nayo nitangire yubahirize amategeko yumvikane ni abahanzi.
sha nukuri Cicile ndamukunda cyane ariko rero nareke kwanduranya niba ari cash abanabe bashaka nibakore bazazibona ariko bareke kwanduranya rwose hashize Imyaka ingahe koko zicurangwa ariko abantu twabaye gute?? amaradio amaze kumugira igihangange yamukoreye izina none ari no kuyaka ibihembo? aho abanyiramaradio aribo bakamwishyuje ? Mana yera Tabara tugeze mubihe byanyuma birushya abahanuzi bavuze ni Danger! ariko namusaba kwisubiraho akareka kwanduranya kuko ntaho bizamugeza usibye kwa satani
ariko niyitwara neza azajya mwijuru umunsi mwiza.
Bashobora kuba babiziranyeho ahari, ahubwo bakaba barashatse kuryana mu mibare! Naho jye nzi ko na Radio Muhabura yacu tukiri mu Birunga yatangizwaga n’indirimbo ya Kayirebwa (Umunezero). So mugerageze mwumvikane ntimujye mu nkiko.
aliko, bagiye bareka kwanduranya,ubuse zidacuranzwe,radio ntiyakora,kwanza ntanubwo zarinziza.
ahubwo orinfor igize neza.
ntidukwiye kumukwena, Kuko niba aaza ibyo afitiye uurenganzira ntakosa yaba afite kabone naho yaa abibajije atinze,cyokoze umuntu yareba niba koko ariko itegeko ribiteganya, byaba aribyo ubwo burenganzira akabuhabwa ariko kandi na ORINFOR ikabikora kuri bose kuko munshingano za ORINFOR haba harimo no kubera n`abandi urugero rwiza rwo kubahiriza amategeko. nanjye reka njye kurisoma.
Birashoboka kwitwa izina rya nyina.Nonese atazi se byagenda bite kandi nyina ari icyamamare.Icyakora kandi urwanda rugendera kuri system ya patriarchy umwana wese agira ababyaeyi 2 ariko iyo hari ugomba kumutwara yujuje imyaka ajyanwa na se>
ko zari zisanzwe zicurangwa yumvaga ibiki
Ese izicurangwa zose zajya zigurwa bigashoboka?ahubwo na Radio izamusabe ayishyure kubera igenda imukorera publicité
Ese nibwo bamenya ko izo ndirimbo zicurangwa?ubundi ko mbere zacurangwaga babyumva uburengenzira babwibutse ubu?Yego itegeko haricyo riteganya ariko abantu bajye birinda kwanduranya
Ariko KAYIREBWA ntakosa afite itegeko rigenga ibihangano ryagiyeho muri 2009.ahubwo mbere yokugya munkiko nibabanze mubwunvikane cyangwa abunzi.ariko uwo musore witwa izina ryanyina koko?
Hahahaha! Nibwo nakumva umuhungu witwa amazina ya nyina!!!! Mbese uyu mutype yavukiye mu ndaro? Hahahahahaha!
Reka mve mu rwenya: izo ndirimbo igihe zitacuranzwe ni ryari? Ubu se kuki aribwo atangiye kubaza? Nazumvise kubwa KINANI banavugaga ko yaririmbye Kinani none ngo uburenganzira? Ahaaaaaaaaaaaa nimuharane rero simbujije mwa bacanshuro mwe!
Yazibaheraga iki se?Ubu se ni bwo yibutse kumenya aho uburenganzira bwe ku muziki we?hashize imyaka ingahe bamucuranga?yarakererewe?ni akure amerwe mu isaho keretse atari ORINFOR niyiziye...gusa nta wiheba agihumeka gusa nakugira inama yo gushaka bantu bakomeye ba kibamba mukabijyanamo naho ubundi wowe ngo ugiye guhindura amateka ya ORINFOR ngo yishyure abahanzi JAMAIS.


text:
Natambutse ngana ku rugi rwo kuri salon mpageze ndakomanga hashira akanya katari gato ndongera ndakomanga nanone, ako kanya mbona urugi rurakingutse mu gukubita amaso uwari unkinguriye natunguwe no gusanga ari Papa nibaza icyabaye,
Njyewe-“Eeeeh! Papa! Aya masaha mutararuhuka?”
Papa-“Kalibu sha Gabby!”
Nahise ninjira, ngeze muri salon nsanga Mutesi nawe yicaye ndamusuhuza nanjye ndicara.
Naramwitegereje mbona asa n’ umuntu umaza kurira ariko kuko n’ ubundi nari nsanzwe nziko bimubaho ndetse nzi nikibimutera nanze kubitindaho ahubwo ntangira kubabaza impamvu batinze kuryama,
Njyewe-“Papa! Habaye iki kidasanzwe ko ntunguwe mbona ari wowe unkinguriye n’amasaha akaba ageze aha mutararyama?”
Papa-“Banza ugubwe neza, humura nta kidasanzwe cyabaye nuko twari twicaye tuganira, ubu hehe n’ irungu”
Njyewe-“Eeeh! Ni byiza cyane rwose, nari nikanze ayamasaha mwicaye ngira ngo hari icyabaye”
Mutesi-“Oya ntacyo da! Ntacyo rwose, ahubwo tambuka wihereze ibiryo twe twarangije kare”
Njyewe-“Oya nta kibazo ikibazo k’ imirire nagikemuye kare, ahubwo hari inkuru nziza nari mbazaniye”
Mutesi-“Ngo inkuru nziza? Iyihe se we?”
Njyewe-“Hhhhh! Ni inkuru nziza gusa se ko ari nziza cyane ahubwo?”
Papa-“Kagire inkuru, byagenze bite se sha Gabby?”
Nongeye kumwenyura maze nitsa umutima bury anta kiza nko kubara inkuru iryoheye amatwi,
Njyewe-“Papa! Ubu kuva uyu munsi ndi umukozi, nishimiye kuzajya ntahana igeno ryanjye ry’ umunsi, ngiye kugusajisha neza mubyeyi…”
Papa na Mutesi bacyumva iyo nkuru baratangaye cyane ndetse birarenga Papa arahaguruka aza aho nari nicaye,
Papa-“Gabby! Ibyo uvuga nibyo?”
Njyewe-“Cyane rwose!”
Papa-“Haguruka umpobere sha Gabby!”
Ako kanya nahise mpaguruka vuba maze mpobera Papa, muri ako kanya numvise ibyishimo byinshi muri njye, byantaye ishema ndetse numva imbaraga nyinshi muri njye,
Namaze guhobera Papa na Mutesi ntangira kubabwira uko byagenze ngo nkabone baratangara maze batangira kumpa impanuro amasaha akuze cyane dusezeranaho tujya kuryama.
Nageze mu cyumba cyanjye nirambika ku buriri ntangira kwibuka byose, ntangira guhiga imihigo y’ ubutwari nyuma yabwo nshimira Imana maze ndayama nongeye gukanguka mu gitondo izuba ryarashe.
Narasohotse ngeze hanze ndinanura ndasohoka, nkurura agatebe ndicara nkomeza kureba hirya no hino mbura umuntu ntangira guhamagara Mutesi ngo musuhuze ariko ndamubura ako kanya numvise umuntu wakomanze njya kureba uwo ari we.
Narakinguye mba nkubise amaso Muzehe wari umuzamu cyera , numvise nishimye cyane mwinjiza vuba,
Njyewe-“Eeeeh! Muze! Ni wowe?”
Muzehe-“Ni njyewe rwose”
Njyewe-“Yebaba wee! Kalibu ngwino mu nzu rwose urisanga”
Tugana muri salon nagiye nibuka uko muzehe yansezeye akagenda tutamwishyuye kandi yarararaga atagohetse ngo hatakira ikiduhungabanya numva umutima urankomanze .
Tugeze muri salon,
Njyewe-“Yoooh! Mzee! Mushyike muruhuke murisanga, mbakirize iki?”
Muzehe-“Mwana wanjye se ugira ngo ndatinda ko nari nanze kunyura ku rugo ngo ejo ntazanyura kw’ itongo”
Njyewe-“Eseee? Urakoze cyane muze, none se wagarutse kuba ino cyangwa…”
Muzehe-“Oya oya narahiye kutazagaruka, Kigali narayibonye koko ni amahanga, nkubeshye se?”
Nikojeje mu cyumba twabikagamo amazimano nzana Primus gahuzamiryango kuko nari nzi ko ariko yanywaga ndamufungurira ndamuhereza maze nicara impande ye maze ndamubwira,
Njyewe-“Muze! Utubabarire na none, urabizi twakubereye ba bihemu ndetse tugatuma uzinukwa aho wakuraga igeno ryawe, natwe ntabwo ari twe urabizi ujya kugenda narabikubwiye gusa nishimiye kongera kukubona muri uru rugo”
Muzehe-“Humura erega nanjye iyo nza kubagaya simba nyuze aha ngo mbasuhuze, nubwo nababaye nkazinukwa ariko narababariye”
Njyewe-“Yoooh! Warakoze rwose muze, ubwo ni ubutwari bushobora bacye”
Muzehe-“Yewe! Reka nkagotomere ngende ndebe nyiramama wanjye”
Njyewe-“Nyiramama wawe se uvuga atuye hehe muze?”
Muzehe-“Oya navugaga umugore wanjye nuko mba mutsimba nkanga kumuvuga mu izina kuko mukunda”
Njyewe-“Ese maama! Yoooh, none se ugiye kumureba hehe muze?”
Muzehe-“Wahora n’ iki ko ubu amaze icyumweru inaha mu bitaro bikuru”
Njyewe-“Yebaba weee!”
Muzehe-“Ubu nyine niwe nari nje kureba, kuva yagera ino nibwo naza, nari narabanje gupagasa ngo mbone ako gafu ntazaza imbokoboko, ntureba kariya gafuka? Karimo agafu n’ agatoki”
Njyewe-“Yoooh, ihangane muze, nyiramama wawe azakira, ahubwo nako numaramo ako kabyeri turajyana nanjye nze mbasure, ntugire ikibazo kandi, turakwishyura ideni tukubereyemo ukemure ibibazo”
Muzehe-“Uti muranyishyura ideni ryanjye?”
Njyewe-“Cyane rwose”
Muzehe-“Nuko nuko rwose Rusengo nsenga itumye nyura aha nasingizwe, yebaba wee..urabona ngo birikora?”
Muzehe akivuga atyo Papa yinjiye muri salon Muzehe ahita ahaguruka ashaka gusohoka, yari yaramenyereye Mateso wa cyera utaratumaga yinjira mu nzu hoshye itungo,
Papa-“Eeeh! Mzee! Ni wowe cyangwa?”
Muzehe-“Ni njyewe rwose…mbabarira…”
Numvise ikiniga nibutse uko cyera yamutukaga rimwe na rimwe akamukubita, uwo munsi Papa yaramusanze aramuhobera numva birandenze koko uwo munsi nabonye Papa mushya.
Baricaye batangira kuganira ndetse Papa ntiyagobwa amusaba imbabazi muzehe nawe n’ umutima ufungutse yaramubabariye twese turiruhutsa.
Papa yahise yikoza mu cyumba agaruka afite amafaranga atangira kuyamubarira, amwishyura ideni ryose numva ndishimye kuko mu mafaranga macye Papa yari atangiye gukorera yatangiye kwigorora nabo yatotezaga.
Nahise mpaguruka njya kwitegura ngo njyane na muzehe kwa muganga, ntibyatinze twafashe umuhanda, feri ya mbere hari ku bitaro bikuru bya kigali.
Kuko ari njye wari ufite imbaraga naracangamutse mbaza abantu aho umukecu arwariye bidatinze tuba tumugezeho maze dutangira kumuganiriza nubwo yari arembye cyane ari nako agarura agatege.
Uwo munsi niriwe aho ngerageza kureba igikenewe nk’ umuntu mukuru ahari ngombwa ngakora kuri ya mpamba Boss yari yarampaye ngo nisirimure nzatangire akazi meze neza.
Amasaha ya nimugoroba twaratashye kuko muzehe nta handi yagombaga gucumbika twasubiranye mu rugo aba ariho arara mu gitondo dusubirayo.
Twiriwe yo Muzehe ngo yumva akumbuye agatabi ajya kukagura no kukanywera ahandi kuko mu bitaro bitemewe, nasigaye nicaye ku gitanda njye nundi mubyeyi wari umurwaza maze ntangira kuganiriza umukecuru,
Njyewe-“Mukecu! Urumva uri kugenda woroherwa se?”
Mukecu-“Mwana wanjye se ko njya kumva nkumva birazamutse hashira akanya bikampa agahenge?”
Njyewe-“Yooooh ihangane ni ukuri”
Mukecuru-“Hmmm! Yewe kugira umwana nkawe kuri ubu ni umugisha, dore uwanjye arinze agwa ku gasozi…nako iyi ndwara injyanye ntongeye kumubona”
Njyewe-“Yoooo, humura mukecu, none se Muzehe ntiyambwiraga ko mufite abana benshi n’ abuzukuru?”
Mukecuru-“Mwana wa, Nyirabasare ntacyo Imana yanyimye, urubyaro ndarufite yewe nguyu n’ imfura yanjye…”
Nahise menya ko umubyeyi wari umurwaje ari umwana we, maze nongera kumusuhuza,
Mukecuru-“Uwo niwe mwana wanjye w’ imfura, niwe unyitaho we nabandi batandatu mfite, uwa karindwi we yaromonganye njya ngira igishyika ko yaba yaraguye ku gasozi”
Njyewe-“Yoooh! None se muzi aho yagiye?”
Mukecuru-“Reka reka, uuumva, ubusanzwe ntaw’ iwacu wize, bucura bwanjye agire atya ngo arasheze ngo agiye kwiga turamureka aragenda kuko n’ ubundi twari tuzi ko bizamunanira akabivamo,
Mu kugerayo, yabaye umuhanga turumirwa, amashuri mato arayarangiza aba atsinze ikizamini cya leta, cyakora kubw’ ubushozi bucye tubura ayo kumurihira cyakora irema abatindi ni nayo ibogosha kubw’ amahirwe yabonye umushinga umufasha ajya iyo mu mashuri”
Njyewe-“Yooooh”
Mukecuru-“Ubwo nyine imyaka yabaye ibiri, uwa gatatu umukobwa wanjye atangira kujya ava ku ishuri yambaye za mahenure, si ukwisiga aritukuza, namubaza aho akura imyenda nibyo byose akanshingaho naramutwise nkamubyara ndetse nkanamwonsa”
Njyewe-“Yebaba weee”
Mukecuru-“Mwana wa, igihora kintera agahinda n’ ukuntu hashize igihe gito akadusezera ngo tugumane ubukene bwacu ngo agiye mu mugi, ngo twananiwe kumuha ibyo ashaka ngo azabihabwa n’abandi ngo ntagiye guseba mu bandi bakobwa”
Njyewe-“Data weeee”
Mukecuru-“Umwana wanjye mperuka kumuca iryera ubwo, niba akiriho, niba yarapfuye…ariko banza yaramfuye, ubu se yaba akiriho ntanazace inka amabere ngo aze kureba ko tukiriho koko?”
Njyewe-“Mukecu! Humura rwose wenda buriya aracyariho kandi azagaruka wongere umubone”
Mukecuru-“Ahaaaa! Mwana wa, izo n’ inzozi nkiza wa mukene, nagize Imana aba ariwe uva mu bandi, iyo abakobwa banjye bose baba nkawe nari kuzapfana agahinda”
Tukiri aho Muzehe yaragarutse, maze aradusezera ngo asubure mu cyaro asange urugo, nanjye namusezeranyije ko nzahamubera turabasezera maze njya kumutegera arataha nanjye nsubira mu rugo.
Nageze mu rugo ndakingura nkomeza mu gikari mba nsanze Mutesi yicaye hanze yiyumvira ambonye arikanga.
Nashatse kongera kumubaza impamvu ahora yigunze ariko nibuka ko ikibazo cye ari umwana we yabuze, ndamusuhuza ntangiye kumubwira ibyo kwa muganga ahita ansha mu ijambo,
Mutesi-“Gabby! Komereza muri salon ufite umushyitsi”
Njyewe-“Uuuh? Ngo umuntu uri muri salon?”
Mutesi-“Yego”
Njyewe-“Ubwo se birashoboka ko wasiga umushyitsi muri salon ukaza hanze koko?”
Mutesi-“Gabby nabonye asa nuwarakaye ukuntu mbura aho muhera musiga wenyine pe”
Ako kanya nahise ninjira mu nzu nkigera muri salon nasanze ari Kate, niyamira cyane ntega amaboko ngo aze ampobere,
Njyewe-“Ooooh! Woooow! Honey ni wowe! Haguruka ndashaka kuguhobera nkakumva nkakumana”
Aho guhaguruka ngo aze ampobere Kate yanze no kundeba nyoberwa icyabaye, musanganira vuba nsha bugufi ngo mubaze icyo yabaye cyamuteye kumera atyo…ariko aranyika,
Kate-“Mbabarira Gabby! Mbabarira rwose…”
Njyewe-“Mana yanjye koko ibi niki? Kate! Nakoze iki cyatumye ubabara ko nzi ko narahiye kutazagutera agahinda ukundi? Mbabarira unyumve rukundo ntabwo navukiye kukubera imbarutso yo kubabara ahubwo navukiye kugukiza ibikomere maze umutima wawe ukaba ingoro y’ ibyishimo byawe…mbwira shenge icyakubabaje niba ari njye kandi niteguye guca bugufi”
Kate yamaze akanya katari gato acecetse ari nako yitsa umutima nanjye nkomeza kumutegera ibiganza,
Kate-“Ariko Gabby! Kuki wanyemereye ibyo utazashobora?”
Njyewe-“Yooh, mbwira…mbwira bambe, niki nagusezeraniye ntigeze nsohoza?”
Kate yongeye kwitsa umutima maze,
Kate-“Ariko Gabby! Koko kuki wahakanye ugatsemba ko nubona akazi utazanyicaho none ukaba utangiye kubinyereka?”
Njyewe-“Yoooh”
Kate-“Gabby! Iminsi ingahe ishire nta makuru yawe utazi uko naramutse nuko niriwe? Ubwo se noneho kuva ejo bizagenda gute? Hmm! Nako reka nere kwizamura buriya wasanga wabonye abandi muri kuri level imwe”
Nubwo nibutse ko urukundo nyarwo rufuha ariko nanone nibutse ko rwangiza kandi rukagora umutima maze mfukama imbere ye ntangira kumubwira ibyo nari mpugiyemo nawe aratuza aranyumva…yemera ukuri kwanjye maze arambwira,
Kate-“Gabby! Ntabwo disi mba nakurakariye ahubwo kubera urukundo rwinshi iyo utampugiyeho mba numva uri kumwe n’ abandi”
Njyewe-“Yooooh! Cherie! Gufuha bibi”
Twakomeje kuganira ibyishimo dutangira no gukina, nabonaga ari ifoto yanjye nawe mu rwacu.
Kate yemeye kumfasha kwita kuri mukecuru mu gihe nzaba natangiye akazi akajya asimburana na Shaddy kwa muganga… cyari igikorwa kitagereranwa cyatumaga ndushaho kumukunda.
Ijoro ryaraguye ndamuherekeza arataha maze nanjye ndagaruka, mu gitondo nakubisemo imwe muri ya myenda Kazungu yari yarampaye maze nerekeza ku kazi mpageze nakirwa na Boss ajya kumurikira akazi kanjye, ubundi ansigira ibiro bye aradusezera arataha.
Akimara kugenda hari umusore winjiye, yari umwe mu bakozi nari neretswe ndetse umunsi twiyakiriye kwa Mike ari mubatashye bwa nyuma ari kunyiyegereza cyane…yitwaga Claude,
Claude-“Aaaah! Boss! Bite se?”
Njyewe-“Yes yes! Aka kanya se niswe Boss? Nyita Gabby nta kibazo wa mugani wa muzehe niwe utarikunda kandi ngomba kugendera mu njyana ye”
Claude-“Hhhhh! Umva ra! Buriya njyewe aha nijye mpanga ibintu byose, muri macye nyuma yawe abandi bakozi bose baranyubaha, uzi uriya mukobwa ukora kuri reception? Hmm! Wowe ntabwo umuzi, ahubwo reka nicare ntangire mukubwire, ugomba kunyizera ukangira inshuti kuko nuramuka utanyizeye… ndakubwiza ukuri kakubayeho………………………….
Ntuzacikwe na Episode ya 86


text:
Mu gihugu cya Tanzaniya imodoka ya gisirikare yari ivuye mu birori by’imyaka 54 Tanganyika na Tanzaniya byihuje yagoganye n’imodoka ya gipolisi abasirikare babiri bahita bitaba Imana.
Hari kuri uyu wa Gatanu tariki ya 27 2018 ubwo imodoka ya bus yari itwaye abasirikare yagonganye n’indi modoka ya nto yo mu bwoko bwa Naoh. Iyi mpanuka y’iyi noah na bus yabereye mu gace ka bwawani muri Morogoro, Iyi modoka nto yari itwaye abapolisi 6 ndetse n’abandi bagenzi barimo n’abana.
Gusa umuvugizi w’igipolisi cya Tanzaniya yirinze gutangaza umubare w’abahitanywe n’iyi mpanuka, gusa amakuru dukesha ikinyamakuru Global Publisher aravuga ko babiri bahise bitaba Imana mu gihe abandi bakomeretse bahise bajyanwa mu bitaro bya Morogoro.
Mbega inkuru mbi.Imiryango yabo niyihangane.Tujye duhora twiteguye gupfa.Ariko nubwo benshi bavuga ko umuntu upfuye aba yitabye imana,ntabwo ari byo.Nta hantu na hamwe Bible yigisha ko umuntu upfuye aba yitabye imana.Dore uko Bible yigisha ku Rupfu.Upfuye ntabwo aba yumva (Umubwiriza 9:5).None se yakitaba imana gute kandi atumva?Urugero:Igihe Yakobo bamubwiraga ko umuhungu we witwaga YOZEFU yapfuye,ntabwo yavuze ko umwana we yitabye imana.Ahubwo yavuze ko azasanga umwana we mu gitaka (Itagiriro 37:35).ADAMU amaze gukora icyaha,imana yamubwiye ko azapfa,agasubira mu gitaka (Itangiriro 3:19).Ntabwo yamubwiye ko azitaba imana nkuko amadini yigisha.Bible yigisha ko upfuye yakoraga ibyo imana idusaba,azazuka ku munsi w’imperuka,agahembwa ubuzima bw’iteka muli paradizo (Yohana 6:40).Abantu bapfa biberaga mu byisi gusa,biba birangiye batazazuka kuko imana ibafata nk’abanzi bayo (Yakobo 4:4).
Bible ivuga ko igihano cy’abanyabyaha ari urupfu rwa burundu.Niba koko iyo dupfuye tuba twitabye imana,UMUZUKO ntabwo wazabaho.Ikindi kandi,twajya dukoresha umunsi mukuru ko umuntu wacu yitabye imana.Kuki se turira aho kwishima?
Ntabwo ari TANGANYIKA +TANZANIA byahujwe, ni TANGANYIKA+ZANZIBAR.


text:
KANDA HANO UREBE VIDEO
Kuri iki Cyumweru tariki 13 Gicurasi 2018, wari umunsi mpuzamahanga wahariwe ababyeyi. Perezida Kagame yafashe umwanya yifuriza ababyeyi bose bo mu Rwanda nabo ku Isi hose umunsi mwiza, byumwihariko ashimira cyane umufashawe Jeannette Kagame wamubyariye abana bane anamusabira imigisha ku Mana.
Buri cyumweru cya kabiri cy’ukwezi kwa Gicurasi, mu Rwanda no mu bindi bice by’Isi hizihizwa umunsi wahariwe ababyeyi b’abagore.
Ni umunsi udasanzwe kuko abantu benshi bafata umwanya bakizihiza ubutwari bwa ba nyina babareze, abafasha babo ndetse n’inshuti n’abavandimwe b’igitsinagore.
Perezida Kagame na we yafashe umwanya yongera kugaragaza urukundo afitiye umuryango we n’umufasha we Madamu Jeannette Kagame mu butumwa yanyujije kuri twitter.
Yagize ati “Umunsi mwiza ku ba mama bose b’u Rwanda, Afurika n’isi! By’umwihariko (umunsi mwiza) ku mubyeyi wo mu rugo rwacu, mu buzima bwacu akaba n’umubyeyi w’abana bacu bane – Jeannette – nzagushima iteka kandi Imana iguhe umugisha…!!”
Jeannette Kagame na we ntiyatinze kuko yahise amusubiza, na we akoresheje Twitter ati “Ndanezerewe kubera mwe @PaulKagame [sic], Ivan, Ange, Ian na Brian kuko ari mwe mpamvu yo kubaho kwanjye.”
Umunsi w’ababyeyi b’abagore (Mother’s Day) ni umunsi wizihizwa mu rwego rwo guha icyubahiro buri mugore wabyariye umuryango, wizihizwa ku minsi itandukanye mu bice byo hirya no hino ku Isi ariko cyane cyane muri Gicurasi.
Uyu munsi wuzuzanya n’indi irimo uwo kwizihiza ababyeyi b’abagabo (Father’s Day), uwahariwe kwishimira abavandimwe (Siblings Day), n’uwiswe ‘Grandparents Day’ wizihizwaho abibarutse ababyeyi b’umuntu.
Ivan Heritier


text:
Ibirori ni igihe abantu bahuzwa no kwishimira ibintu bitandukanye. Muri iki gihe gisoza imyaka hari imiryango myinshi ikora ibirori bitandukanye, hari n’indi itabiha agaciro babona bitari ngombwa. Nyamara gukora ibirori bifite ibyiza byenshi ndetse ku bakritsu bo bibiliya igaragaza kenshi ibihe by’ibirori nk’amakwe, amasabato, pasika, …. Ibirori kandi bifite akamaro kenshi ku muryango.
Ese ibirori bimaze iki ?
1. Ibirori bizana umunezero mu muryango : iyi minsi y’ibirori idahari, ubuzima bwacu bwo mu miryango bwabiha. Dukeneye ibihe nk’ibi byo guseka no kudahangayika.
2. Ibirori bizana ubumwe mu muryango : ababyeyi, abana, abuzukuru, abapfakaye, abarera abana bonyine, n’abo mu miryango migari bashobora guhuzwa n’urukundo kugirango bizihize ikintu. Ni byiza kandi kwibuka abantu badakunzwe cyane, abakene, abakunze kwibagirana.
3. Ibirori Bidukura mu bwigunge kwitekerezaho no kuba mu kamenyero : Dukeneye ibirori tugaseka hamwe , tukarira hamwe, bituma turuhuka, tukishimira ibintu byose Imana yaduhaye. Ibirori biturinda guhora duhanze amaso ibikomeye gusa.
4. Ibirori biturinda guhangayika
5. Ibirori biduha kwigirira icyizere, imbaraga : Ibirori biduha gutekereza ku migambi mishya, uko twishimira ibyabaye kera n’iby’ubu ntago dutinya ibizaza. Mu byishimo dushobora gupanga imigambi y’ibihe biri imbere.
7. Ibirori bitanga umwanya wo kumva ijambo ry’Imana : Ibirori ni igihe cyiza cyo kuvuga ku ijambo ry’Imana ritanga umurongo ku bintu bitandukanye
Ni ryari hakorwa Iminsi mikuru ?
Ibi ni ibintu bituma habaho iminsi mikuru : Kuvuka k’umwana, isabukuru y’amavuko, ubukwe, isabukuru y’ubukwe, Noheri, Pasika, Pantecote, kurangiza amashuri, umwaka mushya, gusubizwa kw’amasengesho y’ibintu bitandukanye n’ibindi
Niba ufite abana bashishikarize gutanga impamvu zo gukora ibirori n’igihe cyo kubikora. Ni byiza ko ababyeyi batekereza ku bihe bitunguranye by’ibirori (surprise)
Hakorwa iki mu gihe cy’ibirori ?
Ibi ni bimwe mu bikorwa biba mu birori : kuririmba (kuririmba hamwe ni ingenzi cyane ku munsi w’ibirori ) , kubyina, gukina, guseka, kuganira, kuruhuka, gusangira amafunguro, n’ibindi.
Akamaro k’Ibirori mu muryango
Ibirori ni igihe abantu bahuzwa no kwishimira ibintu bitandukanye. Muri iki gihe gisoza imyaka hari imiryango myinshi ikora ibirori bitandukanye, hari n’indi itabiha agaciro babona bitari ngombwa. Nyamara gukora ibirori bifite ibyiza byenshi ndetse ku bakritsu bo bibiliya igaragaza kenshi ibihe by’ibirori nk’amakwe, amasabato, pasika, …. Ibirori kandi bifite akamaro kenshi ku muryango.
Labels: umuryango


text:
Gatsibo batangiye kumurika imihigo ya 2011-2012
Zimwe mu ntumwa za Minisiteri zisuzuma imihigo
Ubuyobozi bw’akarere ka Gatsibo bwatangiye kumurika imihigo ya 2011-2012 bwasinyanye na perezida wa repubulika y’ u Rwanda, kuri uyu wa 21/6/2012 abakozi b’akarere n’abayobozi b’akarere bagaragaje mu nyandiko ibyo bahize aho babikoze nuko byakozwe.
Mu gutangiza igikorwa cyo kumurika imihigo, umuyobozi w’akarere ka Gatsibo Ruboneza Ambroise yagaragaje mu nshamake uko akarere kitwaye mu mihigo asaba abakozi b’akarere bayishyize mu bikorwa kuyimurikira abakozi baturutse muri Minisiteri y’ubutegetsi bw’igihugu kuko ari uburyo bwo kugaragaza ibyo bakora mu nyungu z’abaturage kandi basinyanye na Perezida wa Repubulika.
Mu mihigo 61 akarere ka Gatsibo kahize kavuga ko umwe ariwo katashoboye gushyira mubikorwa, umuhigo ujyanye no gutunganya igishanga cya Ntende kuri hegitare 300 byangijwe n’imyuzure yabaye myinshi abagomba gushyira umuhigo mu bikorwa bakabura uko babigenza kubera amazi menshi, ubuyobozi bw’akarere bukaba bwarasabye Minisiteri gukura uwo muhigo mu mihigo kazashyira mu bikorwa.
Nkuko ubuyobozi bw’akarere bwabimuritse mu mihigo 60 isigaye imyinshi yagezweho, 32 yagezweho hejuru y’ijana naho 2 igerwaho munsi ya 65% irimo gushyira amatara kuri 2km ku muhanda w’umujyi wa Kabarore hamwe no kugeza kubaturage ingufu zikomoka ku mirasire y’izuba aho byakozwe kuri 61% hakaba haraguzwe panel 17 muri 28 zari zateganyijwe, naho iyindi mihigo 24 isigaye yagezweho hejuru ya 68%.
Mu mihigo igendera mu nkingi z’ubukungu n’ imibereho myiza umuhigo washoboye kugerwaho kurusha iyindi ni imihigo y’ubuhinzi aho imyinshi yagezweho hejuru y’ 100 naho ibikorwa remezo bikaha biri mubitaragezweho uko bikwiye kuko mubaturage 7000 bagombaga kugezwaho amashanyarazi abagera 6650 nibo babonye amashanyarazi, aka karere kabarirwamo umubare munini w’abantu bakuru, batazi gusoma no kwandika aka karere kashoboye kwigisha 7320 gusoma no kwandika nubwo abagomba kugera kuri iyi gahunda bagera kuri 35 000.
Uretse kuba abakozi baturutse muri za Minisiteri basuzumye imihigo mu nyandiko biteganyijwe ko taliki ya 22 kamena bazajya kureba ibikorwa byashyizwe mubikorwa aho batangaje ko bazajya gusura ikawa zatewe mu murenge wa Muhura, amaterasi Gatsibo nahahujwe ubutaka hakoreshejwe imashine mu murenge wa rwimbogo.
Â
Â


text:
Intego ya buri mukozi uri mu kazi cyangwa ushaka akazi ntabwo ari ukugera ku kazi gusa ahubwo no kubona umushahara yahoze arota. Naho inzozi z’umukoresha ariko ni uko atanga amafaranga make ku bakozi, bityo mu gihe utazi amayeri y’abakoresha bishobora kurangira wibeshye ku kazi n’umushahara uzahabwa.
1.Tegereza bakubwire ayo bazaguha
Abantu bamwe iyo bari mu kizamini cyo kuvuga bakunda kuvuga amafaranga bifuza guhembwa. Ntuhirahire uvuga amafaranga wifuza. Bikanga umukoresha ndetse bigatuma akeka ko ukurikiye amafaranga kuruta akazi. Tegereza ushaka kuguha akazi akubwire umushahara.
2.Wikwirukira kuvuga ayo ushaka guhembwa
Hariho imishahara ipanze ku mukozi ugiye gukora ku mwanya runaka, bitewe n’ubumenyi ufite. Iyo ushaka kuguha akazi akubajije amafaranga wifuza guhembwa, ntuhubukire kugaragaza umushahara ihariye ushaka guhembwa, kuko ushobora kwaka menshi cyangwa make cyane. Iyo icyo kibazo ukibajijwe, igisubizo kiza ni ukubabwira bagakoresha umushahara nk’uwo bahemba umwanya bagiye ku guha n’urwego rwawe. Nibatsimbarara, bakagusaba kuvuga amafaranga, byitse gato uce bugufi. Ibi bituma umukoresha mu cyizere.
3.Itondere guhubukira kwemera ibyo ubwiwe
Irinde kwihutira kwemera umushahara wose baguhaye. Umugambi wa mbere ni ugutekereza neza ugafata umwanzuro. Niba ibiri mu masezerano bitakunyuze, byange, si akazi kose kakugenewe. Rimwe na rimwe gutekereza neza byatuma ufata umwanzuro.
Niba umushahara bakubwiye udahura n’ibyo wifuza, bihakane. Nta tegeko ririmo kubyemera. Inshuro nyuma bashobora kuguhamagara mwumvikane ku mushahara. Ntuzigere uhita wemera ibyo ubwiwe.
4.Ntukange akazi ubona ugakeneye
Ntuzigere wanga akazi wifuza mu ngeri runaka cyangwa mu kigo runaka. Abantu benshi bava mu kazi keza bakajya mu kandi gahemba make ariko mu minsi mike bagahembwa menshi. Ikiba kigenderewe ni ukureba aho babona umwanya mwiza kuruta aho bari bari.
Uwineza Vanessa@Rwandapaparazzi.rw
10,990 total views, 150 views today


text:
Igisafuriya ni izina ryahawe imvange y’igitoki gitekanye n’inyama z’inkoko
Ibikoresho
Inyama z’inkoko 1kg
Ubunyobwa ¼ kg
Amashaza ¼ kg
Caroti 2
Igitunguru cy’umweru 1
Inyanya 3
Poivron 1
Cereli
Sauce tomate
umunyu
Uko bikorwa
- kata inyama mo uduce duto uzitogose
- Ku rindi ziko togosa igitoki
- Iyo bya bitoki bitangiye gutokota usukamo ubunyobwa
- Iyo za nyama zimaze gushya urazikaranga ukoresheje amavuta make nk’ibiyiko 2 mu gihe zitarafata irangi cyane ukata bya birungo byose ubishyiremo n’ibishya ushyiremo n’inyanya, nizishya ushyiremo saucetomate
- sukamo cya gitoki n’umufa wa za nyama,
- Kubirekera ku ziko mu gihe kigera ku minota 30 ariko harimo umuriro muke


text:
Rusizi: Abaturage barifuza ko bagira uruhare mubibakorerwa
Nyuma y’aho Leta y’ URwanda yagiye ishyiraho inzego zitandukanye hagamijwe kunoza imiyoborere myiza ibereye abaturage kuva habaho amakomine kugeza magingo aya hariho uturere, abaturage bo mu karere More...
Nyamasheke: Abayobozi basabwe kujya mu mahugurwa y’imiyoborere
Mu gihe ukwezi kwahariwe imiyoborere mu Rwanda hose kuzasozwa ku itariki ya 24 Ukwakira 2014, umuyobozi w’akarere ka Nyamasheke avuga ko hakiri intambwe ndende kugira ngo ibibazo by’abaturage bibashe More...
Shyira: Umusaza Mujyarugamba yabayeho ku ngoma ya Musinga ariko nta yindi arabona yita ku baturage neza nka Leta y’ubumwe
Kuva ku ngoma ya Musinga ariho, umusaza Mujyarugamba Filipo wavutse mu mwaka w’1936, wo mu murenge wa Shyira mu karere ka Nyabihu,avuga ko yabonye ingoma nyinshi,ariko nta ngoma yigeze yita ku baturage More...
Rulindo: abayobozi barafatanya n’abaturage gukemura ibibazo
Mu kwezi kwahariwe gahunda zijyanye n’imiyoborere myiza mu karere ka Rulindo, abayobozi batandukanyebakomeje kwegera abaturage no gufatanyiriza hamwe gukemura ibibazo bibugarije. Ni muri urwo rwego taliki More...
Gicumbi – Mu kwezi kwahariwe imiyoberere myiza abaturage bahawe umwanya wo gukemurirwa ibibazo
Akarere ka Gicumbi kamurikiye abaturage bako ibibakorerwa mu rwego rwo kubegereza ubuyozi no kubafasha kugira uruhare mu bibakorerwa kugirango akarere karusheho gutera imbere ndetse bahabwe n’umwanya wo gukemurirwa More...
Burera: Ubuyobozi bw’akarere burasabwa kujya buhemba abakoze neza atari mu mihigo gusa
Guverineri w’intara y’amajyaruguru, Bosenibamwe Aimé, asaba ubuyobozi bw’akarere ka Burera kujya buhemba abantu bo muri ako karere baba barakoze ibintu by’indashyikirwa mu kwimakaza More...
Gisagara: Imiyoborere myiza ni urugendo rugikomeza
Abatuye akarere ka Gisagara baratangaza ko imiyoborere myiza bayibona muri gahunda zinyuranye zibagenewe bagezwaho n’ubuyobozi ariko kandi bakavuga ko hakirimo urugendo kuko hari n’ibyo bifuza kugeraho More...
Gatsibo: Bemeza ko imiyoborere myiza yatumye bagera ku iterambere
Habarurema Isaie Umuyobozi w’akarere ka Gatsibo wungirije ushinzwe ubukungu n’iterambere Muri uku kwezi kwahariwe imiyoborere myiza abaturage bo mu karere ka Gatsibo, baratangaza ko inama bagiye bagirwa More...
Busogo – Basanga kuba umunyarwanda atari ugutunga indangamuntu gusa
Bamwe mu batuye umurenge wa Busogo mu karere ka Musanze, baravuga ko kuba umunyarwanda birenze kuba ufite indangamuntu y’u Rwanda, ahubwo akaba ari umuntu wimakaza indangagaciro z’ubunyarwanda. Ibi More...
Isiragira ry’abaturage mu buyobozi ntabwo rihesha agaciro ubuyobozi –Jabo
Abayobozi b’utugari n’imidugudu mu karere ka Nyamasheke kuri uyu wa 11/06/2013 basabwe kwirinda gusiragiza abaturage mu nzira ahubwo bakamenya ko bagomba kubakemurira ibibazo Ibi byasabwe n’Umunyamabanga More...